Id-Deċiżjoni tal-Kummissjoni tat-30 ta' Mejju 2002 li tikkonċerna l-ispeċifikazzjoni teknika għall-interoperabilità li tirrelata mas-subsistema ta' l-infrastruttura tas-sistemi ferrovjarji trans-Ewropej ta' veloċità għolja msemmija fl-Artikolu 6(1) tad-Direttiva tal-Kunsill 96/48/KE (notifikata taħt id-dokument numru C(2002)1948)Test b'relevanza għaż-ŻEE.



Official Journal L 245 , 12/09/2002 P. 0143 - 0279

CS.ES Chapter 13 Volume 30 P. 149 - 288

ET.ES Chapter 13 Volume 30 P. 149 - 288

HU.ES Chapter 13 Volume 30 P. 149 - 288

LT.ES Chapter 13 Volume 30 P. 149 - 288

LV.ES Chapter 13 Volume 30 P. 149 - 288

MT.ES Chapter 13 Volume 30 P. 149 - 288

PL.ES Chapter 13 Volume 30 P. 149 - 288

SK.ES Chapter 13 Volume 30 P. 149 - 288

SL.ES Chapter 13 Volume 30 P. 149 - 288



Id-Deċiżjoni tal-Kummissjoni tat-30 ta' Mejju 2002 li tikkonċerna l-ispeċifikazzjoni teknika għall-interoperabilità li tirrelata mas-subsistema ta' l-infrastruttura tas-sistemi ferrovjarji trans-Ewropej ta' veloċità għolja msemmija fl-Artikolu 6(1) tad-Direttiva tal-Kunsill 96/48/KE (notifikata taħt id-dokument numru C(2002)1948) (Test b'relevanza għaż-ŻEE) (2002/732/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-trattat li jistabilixxi l-Komunità Ewropea, Wara li kkunsidrat id-Direttiva tal-Kunsill 96/48/KE tat-23 ta' Lulju 1996 dwar l-interoperabilità tar-rettikolat trans-Ewropew ferrovjarju ta' veloċità għolja [1], u b'mod partikolari l-Artikolu 6(1) tagħha, Billi: (1) Skond l-Artikolu 2(ċ) tad-Direttiva 96/48/KE, is-sistema ferrovjarja trans-Ewropea ta' veloċità għolja hija suddiviża f'subsistemi strutturali jew funzjonali. Dawn is- subsistemi huma deskritti fl-Anness II tad-Direttiva. (2) Skond l-Artikolu 5(1) tad-Direttiva, kull waħda mis-subsistemi għandha tkun koperta minn speċifikazzjoni teknika għall-interoperabilità (TSI). (3) Skond l-Artikolu 6(1) tad-Direttiva, abbozzi ta' TSIs għandhom jitfasslu mill-korp konġunt rappreżentattiv. (4) Il-Kumitat stabbilit taħt l-Artikolu 21 tad-Direttiva 96/48/KE ħatar l-Assoċjazzjoni Ewropea għall-Interoperabilità Ferrovjarja (AEIF) bħala l-korp konġunt rappreżentattiv skond l-Artikolu 2(h) tad- Direttiva. (5) L-AEIF ingħatat mandat sabiex tfassal abbozz tat-TSI għas-subsistema nfrastrutturali skond l-Artikolu 6(1) tad-Direttiva. Dan il-manat gie stabbilit skond il-proċedura stabbilita fl-Artikolu 21(2) tad-Direttiva. (6) L-AEIF fasslet abbozz tat-TSI, flimkien ma' rapport introduttorju li jikkontjeni analiżi tal-benifiċċji ta' l-ispejjeż kif previst fl-Artikolu 6(3) tad-Direttiva. (7) L-abbozz tat-TSI ġie eżaminat mir-rappreżentanti ta' l-Istati Membri, fil-kwadru tal-Kumitat stabbilit bid-Direttiva, fid-dawl tar-rapport introduttorju. (8) Kif speċifikat fl-Artikolu 1 tad-Direttiva 96/48/KE, il- kondizzjonijiet sabiex tintlaħaq l-interoperabilità tas-sistema ferrovjarja trans-Ewropea ta' veloċità għolja tikkonċerna d-disinn, il-kostruzzjoni, it-titjib u l-operazzjoni ta' l-infrastrutturi u tal-materjal ċirkolanti li jikkontribwixxi għall-funzjonament tas-sistema li għandha titqiegħed fis-servizz wara d-data tad-dħul fis-seħħ tad-Direttiva. Fir-rigward ta' l-infrastrutturi diġà fis-servizz fil-ħin tad-dħul fis-seħħ ta' dan it-TSI, it-TSI għandu jiġi applikat miż-żmien meta huwa mahsub xogħol fuq dawn l-infrastrutturi. Madankollu, il-grad li għalih it-TSI huwa applikat ivarja skond l-iskop u l-limitu tax-xogħolijiet previsti u l-ispejjeż u l-benefiċċji ġenerati mill-applikazzjonijiet intiżi. Sabiex dawn ix-xogħolijiet parzjali jwasslu għal li tintlaħaq interoperabilità kompleta, għandhom jiġu sostnuti minn strateġija koerenti ta' implimentazzjoni. F'dan il-kuntest, għandha ssir distinzjoni bejn it-titjib, ir-rinnovament u s-sostituzzjoni relatata mal-manutenzjoni. (9) Huwa rikonoxxut li d-Direttiva 96/48/KE u t-TSIs ma japplikawx għal rinnovamenti jew sostituzzjoni relatata mal-manutenzjoni. Huwa mixitieq madankollu li t-TSIs għandhom japplikaw għal rinnovamenti, kif ikun il-każ għat-TSIs għas-sistema ferrovjarja konvenzjonali taħt id-Direttiva 2001/16/KE. Fl-assenza ta' ħtieġa obbligatorja u b'kont meħud tal-limitu tax-xogħol ta' rinnovament, Stati Membri huma nkoraġġuti, meta jistgħu jagħmlu dan, li japplikaw it-TSIs għal rinnovamenti u sostituzzjoni relatata mal-manutenzjoni. (10) Fil-verżjoni kurrenti tagħha, it-TSI, li huwa s-suġġett ta' din id-Deċiżjoni, jkopri fatturi speċifiċi għas-sistema ta' veloċità għolja; bħala regola ġenerali, ma tindirizzax l-aspetti komuni tas-sistemi ferrovjarja ta' veloċità għolja u konvenzjonali. L-interoperabilità ta' din ta' l-aħħar hija s-suġġett ta' Direttiva oħra [2]. Mogħti l-fatt li l-verifika ta' l-interoperabilità għandha tiġi stabbilita b' referenza għat-TSIs, skond l-Artikolu 16(2) tad-Direttiva 96/48/KE, huwa neċessarju, tul il-perjodu transitorju bejn il-pubblikazzjoni ta' din id-Deċiżjoni u l-pubblikazzjoni tad-Deċiżjonijiet li jadottaw il-"ferrovija konvenzjonali" TSIs, sabiex jiġu stabbiliti l-kondizzjonijiet li għandu jkun hemm konformità maħhom b'żieda mat-TSI anness. Għal dawn ir-raġunijiet huwa neċessarju li kull Stat Membru jinforma lill-Istati Membri l-oħra u lill-Kummissjoni bir-regoli tekniċi nazzjonali rilevanti li jintużaw sabiex tiġi ottenuta l-interoperabilità u jiġu sodisfatti l-ħtiġiet essenzjali tad-Direttiva 96/48/KE. B'żieda, ladarba dawk ir-regoli huma nazzjonali, huwa neċessarju li kull Stat Membru jinforma lill-Istati Membri l-oħra u lill-Kummissjoni bil-korpi li huwa jaħtar għat-twettieq tal-proċedura għall-istima tal-konformità jew l-adattabilità għall-użu kif ukoll il-proċedura ta' verifika wżata għall-verifika ta' l-interoperabilità ta' subsistemi fis-sens ta' l-Artikolu 16(2) tad-Direttiva 96/48/KE. Stati Membri għandhom japplikaw, sa fejn huwa possibbli, l-prinċipji u l-kriterji previsti fid-Direttiva 96/48/KE għall-implimentazzjoni ta' l-Artikolu 16(2) fil-każ ta' dawk ir-regoli nazzjonali. Għal dak li jirrigwarda l-korpi responsabbli għal dawk il-proċeduri, l-Istati Membri jagħmlu użu, sa fejn huwa possibbli, minn korpi notifikati taħt l-Artikolu 20 tad-Direttiva 96/48/KE. Il-Kummissjoni twettaq analiżi ta' din l-informazzjoni (regoli nazzjonali, proċeduri, korpi responsabbli mill-proċeduri ta' implimentazzjoni, durata ta' dawn il-proċeduri) u, meta approprjat, jiddiskutu mal-Kumitat in-neċessità ta' kwalunkwe miżura li għandha tittieħed. (11) It-TSI, li huwa s-suġġett ta' din id-Deċiżjoni, ma timponix l-użu ta' teknoloġiji speċifiċi jew soluzzjonijiet tekniċi ħlief meta dan huwa strettament neċessarju għall-interoperabilità tar-rettikolat ferrovjarju trans-Ewropew ta' veloċità għolja. (12) It-TSI, li huwa s-suġġett ta' din id-Deċiżjoni, huwa bbażat fuq l-aħjar informazzjoni disponibbli magħrufa fiż-żmien tal-preparazzjoni ta' l-abbozz korrispondenti. Żviluppi fit-teknoloġija jew ħtiġiet soċjali jistgħu jagħmluh neċessarju li tiġi emendata jew issupplimentata t-TSI. Meta approprjat, proċedura ta' reviżjoni jew aġġornament tinbeda skond l-Artikolu 6(2) tad-Direttiva 96/48/KE. (13) F' xi każijiet, it-TSI, li huwa s-suġġett ta' din id-Deċiżjoni, tippermetti għażla bejn soluzzjonijiet differenti, li tagħmilha possibbli li jiġu applikati soluzzjonijiet interoperabili definittivi jew transitorji li huma kompatibbli mas-sitwazzjoni eżistenti. B'żieda, d-Direttiva 96/48/KE tipprovdi għal disposizzjonijiet speċjali ta' implimentazzjoni f'ċerti każijiet speċifiċi. Barra minn hekk, fil-każijiet previsti fl-Artikolu 7 tad-Direttiva, Stati Membri għandhom jitħallew ma japplikawx ċerti speċifikazzjonijiet tekniċi. Għalhekk huwa neċessarju li l-Istati Membri jassiguraw li jiġi ppubblikat u aġgornat reġistru ta' l-infrastruttura kull sena. Dan ir-reġistru jistabilixxi l-karatteristiċi ewlenin ta' l-infrastruttura nazzjonali (eż il-parametri bażiċi) u l-konkordanza tagħhom mal-karatteristiċi preskritti mit-TSIs applikabbli. Għal dan l-iskop, it-TSI, li huwa s-suġġett ta' din id-Deċiżjoni, jindika preċiżament liema nformazzjoni għandha tidher fir-reġistru. (14) L-applikazzjoni tat-TSI li huwa s-suġġett ta' din id-Deċiżjoni għandha tieħu kont tal-kriterji speċifiċi li jirrelataw għall-kompatibilità teknika u operazzjonali bejn l-infrastrutturi u l-materjal ċirkolanti li għandu jitqiegħed fis-servizz u r-rettikolat li fih għandhom jiġu integrati. Dawn il-ħtiġiet ta' kompatibilità jinvolvu analiżi teknika u ekonomika komplessa li għandha ssir abbażi ta' każ b'każ. L-analiżi għandha tieħu kont ta': - l-interfaċċi bejn is-subsistemi differenti msemmija fid-Direttiva 96/48/KE, - il-kategoriji differenti tal-linji u tal-materjal ċirkolanti msemmi f' dik id-Direttiva, u - l-ambjenti tekniċi u operazzjonali tar-rettikolat eżistenti. Din hija r-raġuni għaliex huwa essenzjali li tiġi stabbilita strateġija għall-implimentazzjoni tat-TSI li huwa s-suġġett ta' din id-Deċiżjoni, li għandha tindika stadji tekniċi sabiex ikun hemm moviment mill-kondizzjonijiet preżenti tar-rettikolat għal sitwazzjoni fejn ir-rettikolat huwa interoperabbli. (15) Il-disposizzjonijiet ta' din id-Deċiżjoni huma konformi ma' l-opinjoni tal-Kumitat stabbilit bid-Direttiva 96/48/KE, ADOTTAT DIN ID-DEĊIŻJONI: Artikolu 1 It-TSI li tirrelata għas-subsistema ta' l-"Infrastruttura" tas-sistema ferrovjarja trans-Ewropea ta' veloċità għolja msemmija fl-Artikolu 6(1) tad-Direttiva 96/48/KE hija hawnhekk adottata mill-Kummissjoni. It-TSI hija stabbilita fl-Anness ma' din id-Deċiżjoni. It-TSI hija kompletament applikabbli għall-infrastruttura tas-sistema ferrovjarja trans-Ewropea ta' veloċità għolja kif definita fl-Anness I tad-Direttiva 96/48/KE, b'kont meħud ta' l-Artikolu 2 u ta' l-Artikolu 3 hawn taħt. Artikolu 2 1. Fir-rigward ta' l-aspetti li huma komuni għas-sistemi ferrovjarji konvenzjonali ta' veloċità għolja, iżda mhux koperti mit-TSI anness, il-kondizzjonijiet li ghandu jkun hemm konformità magħhom għall-verifika ta' l-interoperabilità fis-sens ta' l-Artikolu 16(2) tad-Direttiva 96/48/KE huma r-regoli tekniċi applikabbli li jintużaw fl-Istat Membru li jawtorizza t-tqegħid fis-servizz tas-subsistema kkonċernata b'din id-Deċiżjoni. 2. Kull Stat Membru għandu jinnotifika lill-Istati Membri l-oħra u lill-Kummissjoni fi żmien sitt xhur min notifika ta' din id-Deċiżjoni: - il-lista ta' regoli tekniċi applikabbli msemmija taħt l-Artikolu 2(1), - l-istima ta' konformità u proċeduri ta' verifika li għandhom jiġu applikati fir-rigward ta' l-applikazzjoni ta' dawn ir-regoli, - il-korp li hija taħtar għat-twettiq ta' dawk il-proċeduri ta' konformità ta' stima u kontroll. Artikolu 3 1. Għall-iskopijiet ta' dan l-Artikolu: - "titjib" ifisser xogħol ewlieni għall-modifika ta' subsistema jew parti ta' subsistema li tbiddel l-operazzjoni tas- subsistema, - "rinnovament" ifisser xogħol maġġuri sabiex jissostitwixxi subsistema jew parti minn subsistema li ma tbiddilx l-operazzjoni tas-subsistema, - "sostituzzjoni relatata mal-manutenzjoni" tfisser sostituzzjoni ta' komponenti b'partijiet ta' funzjoni identika u operazzjoni fil-kuntest ta' manutenzjoni ta' tbassir jew ta' korrezzjoni. 2. Fil-każ ta' titjib, l-entità kontraenti tisottometti dossier li jiddeskrivi l-proġett lill-Istat Membru kkonċernat. L-Istat Membru jeżamina d-dossjer u, b'kont meħud ta' l-istrateġija ta' implimentazzjoni fil-Kapitolu 7 tat-TSI anness, (meta approprjat) tiddeċiedi jekk l-iskala tax-xogħol teħtieġ il-bżonn ta' awtorizzazzjoni ġdida għat-tqeghid fis-servizz taħt l-Artikolu 14 tad-Direttiva 96/48/KE. Din l-awtorizzazzjoni għat-tqegħid fis-servizz hija neċessarja kull meta l-livell ta' sigurtà jista' jiġi effettwat oġġettivament mix-xogħol ikkontemplat. Meta awtorizzazzjoni ġdida għat-tqegħid fis-servizz taħt l-Artikolu 14 tad-Direttiva 96/48/KE hija neċessarja, l-Istat Membru jiddeċidi jekk: (a) il-proġett jinkludi applikazzjoni kompleta tat-TSI, f'liema każ, is-subsistema tkun soġġetta għall-proċedura ta' verifika KE fid-Direttiva 96/48/KE; jew (b) applikazzjoni kompleta tat-TSI għadha mhix possibbli. F' dan il-każ, is-subsistema ma tkunx f'konformità sħiħa mat-TSI u l-proċedura ta' verifika KE fid-Direttiva 96/48/KE għandha tiġi applikata biss fir-rigward tal-partijiet tat-TSI li huma applikati. F' dawn iż-żewġ każijiet, l-Istat Membru jinforma lill-Kumitat, stabbilit skond id-Direttiva 96/48/KE, bid-dossier li jinkludi l-partijiet mit-TSI applikati u l-grad ta' interoperabilità li tintlaħaq. 3. Fil-każ ta' rinnovament u sostituzzjoni relatata mal-manutenzjoni, l-applikazzjoni tat-TSI aness hija volontarja. Artikolu 4 Il-partijiet rilevanti tar-Rakkomandazzjoni tal-Kummissjoni 20011290/KE [3] dwar il-parametri bażiċi tas-sistema ferrovjarja trans-Ewropea ta' veloċità għolja m'għadx għandhom effett mid-data tad-dħul fis-seħħ tat-TSI anness. Artikolu 5 It-TSI anness għandu jidħol fis-seħħ sitt xhur wara notifika ta' din id-Deċiżjoni. Artikolu 6 Din id-Deċiżjoni hija indirizzata lill-Istati Membri. Magħmul fi Brussel, it-30 ta' Mejju 2002. Għall-Kummissjoni Loyola De Palacio Viċi-President [1] ĠU L 235, tas-17.9.1996. p. 6. [2] Id-Direttiva 2001/16/KE tal-Parlament Ewropew u tal-Kunsill tad-19 ta' Marzu 2001 dwar l-interoperabilità tas-sistema ferrovjarja konvenzjonali trans-Ewropea (ĠU L 110, ta' l-20.4.2001, p. 1). [3] ĠU L 100, tal-11.4.2001, p. 17. -------------------------------------------------- ANNESS L-ISPEĊIFIKAZZJONI TEKNIKA GĦALL-INTER-OPERABBILTÀ LI GĦANDHA X' TAQSAM MAS-SUBSISTEMA TA' L-INFRASTRUTTURA IL-KONTENUT 1. DAĦLA 1.1. L-ISKOP TEKNIKU 1.2. L-ISKOP ĠEOGRAFIKU 1.3. IL-KONTENUT TA' DAN IT-TSI 2. ID-DEFINIZZJONI TAS-SUB-SISTEMA TA' L-INFRASTRUTTURA / L-ISKOP TA' L-APPLIKAZZJONI 3. IL-ĦTIĠIET ESSENZALI 4. ID-DESKRIZZJONI TAS-SUBSISTEMA TA' L-INFRASTRUTTURA 4.1. IL-PARAMETRI BAŻIĊI TAS-SUBSISTEMA TA' L-INFRASTRUTTURA 4.1.1. Il-qies standard minimu ta' l-infrastruttura (il-Parametru 1) 4.1.2. Ir-Raġġ minimu tal-liwja (il-Parametru 2) 4.1.3. Il-qies standard tal-binarju (il-Parametru 3) 4.1.4. Il-għoti massimu tat-tensjoni lill-binarju (il-Parametru 4) 4.1.5. It-tul minimu tal-pjattaforma (il-Parametru 5) 4.1.6. Il-għoli tal-pjattaforma (il-Parametru 6) 4.1.7. Il-karatteristiċi tal-limiti marbuta mal-ħoss ta' barra (il-Parametru 17) 4.1.8. Il-karatteristiċi tal-limiti marbuta mal-vibrazzjonijiet ta' barra (il-Parametru 18) 4.1.9. Il-karatteristiċi marbuta ma' l-aċċess għall-persuni b'diżabbilità (il-Parametru 22) 4.1.10. Il-varjazzjonijiet massimi tal-pressa fil-mini (il-Parametru 23) 4.1.11. Il-pendili massimi għat-telgħa u għan-niżla (il-Parametru 24) 4.1.12. Id-distanza minima bejn iċ-ċentri tal-binarji (il-Parametru 25) 4.2. L-INTERFACES TAS-SUBSISTEMA TA' L-INFRASTRUTTURA 4.3. IT-TWETTIQ SPEĊIFKAT TAX-XOGĦOL 4.3.1. Il-linji mibnija apposta għall-veloċita qawwija 4.3.2. Il-linji miżjuda fil-grad apposta għall-veloċità qawwija 4.3.3. L-ispeċifikazzjonijiet li japplikaw għall-elementi sabiex jinkisbu l-livelli maħsuba tat-twettiq tax-xogħol 5. IL-KOSTITWENTI TA' L-INTER-OPERABBILTÀ 5.1. ID-DEFINIZZJONI TAL-KOSTITWENTI TA' L-INTER-OPERABBILTÀ 5.2. ID-DESKRIZZJONI TAL-KOSTITWENTI TA' L-INTER-OPERABBILTÀ TAS-SUBSISTEMA TA' L-INFRASTRUTTURA 5.2.1. Il-binarju 5.2.2. Is-sistema tar-rbit tal-binarji 5.2.3. Il-fallakki tar-rfid u l-fallakki li jżommu 5.2.4. Il-bdil u l-qsim tal-binarji 6. L-ISTIMA TAL-KONFORMITÀ U/JEW KEMM JIXIRQU GĦALL-UŻU 6.1. IL-KOSTITWENTI TA' L-INTER-OPERABBILTÀ 6.1.1. Il-konformità u kemm ikunu jixirqu għall-proċeduri ta' l-istima ta' l-użu (il-Moduli) 6.1.2. L-applikazzjoni tal-moduli 6.2. IS-SUBSISTEMA TA' L-INFRASTRUTTURA 6.2.1. Il-proċeduri ta' l-istimi (il-moduli) 6.2.2. L-applikazzjoni tal-moduli 6.3. IL-VERIFIKA TAL-KE U T-TQEGĦID FIS-SERVIZZ TAS-SUBSISTEMA TA' L-INFRASTRUTTURA 6.3.1. Il-verifika tal-konformità tal-binarju 7. L-IMPLIMENTAZZJONI TAT-TSI TA' L-INFRASTRUTTURA 7.1. L-APPLIKAZZJONI TA' DAN IT-TSI GĦAL-LINJA TA' VELOĊITÀ QAWWIJA GĦALBIEX TIDDAĦĦAL GĦAS-SERVIZZ 7.2. L-APPLIKAZZJONI TA' DAN IT-TSI GĦAL-LINJI TA' VELOĊITÀ QAWWIJA LI JKUNU DIĠÀ FIS-SERVIZZ 7.2.1. It-tipoloġija tax-xogħol 7.2.2. Il-Parametri u l-ispeċifikazzjonijiet li jirrigwardaw l-inġinerija ċivili 7.2.3. Il-parametri u l-karatteristiċi li jirrigwardaw is-superstruttura 7.2.4. Il-parametri u l-karatteristiċ li jirrigwardaw tagħmir varju 7.2.5. Il-veloċità bħala kriterju tal-migrazzjoni 7.2.6. Il-każ ta' l-apparat tal-kxif tal-hotboxes 7.3. KAŻI SPEĊIFIĊI 7.3.1. Il-karatteristiċi partikolari tan-network Ġermaniż (il-każ P) 7.3.2. Il-karatteristiċi partikolari tan-network Awstrijakk 7.3.3. Il-karatteristiċi partikolari tan-network Daniż 7.3.4. Il-karatteristiċi partikolari tan-network Spanjol network 7.3.5. Il-karatteristiċi prinċipali tan-network Finlandiż (il-każijiet P) 7.3.6. Il-karatteristiċi partikolari tan-network Britanniku (il-każijiet P) 7.3.7. Il-karatteristiċi partikolari tan-network Grieg 7.3.8. Il-karatteristiċi partikolari ta' l-Irlanda u l-Irlanda ta' Fuq (il-każijiet P) 7.3.9. Il-karatteristiċi partikolari tan-network Olandiż 7.3.10. Il-karatteristiċi partikolari tan-network Portuġiż 7.3.11. Il-karatteristiċi partikolari tan-network Spanjol (il-każijiet P) 7.4. IL-KAŻIJIET SPEĊIFIĊI GĦAS-SUBSISTEMA FIL-MIRA 7.5. IR-RAKKOMMANDAZZJONIJIET 7.5.1. Il-karatteristiċi marbuta mal-ġarr tal-persuni b'diżabbilta (BP 22) ANNESS A IL-KOSTITWENTI TA' L-INTER-OPERABBILTÀ TAS-SUBSISTEMA TA' L-INFRASTRUTTURA ANNESS B L-ISTIMA TAS-SUBSISTEMA TA' L-INFRASTRUTTURA ANNESS Ċ IL-PROĊEDURI TA' L-ISTIMI (IL-MODULI) ANNESS D ID-DEFINIZZJONI TAL-FAŻIJIET GĦALL-ISTIMA AS-SUBSISTEMA TA' L-INFRASTRUTTURA ANNESS E IL-KARATTERISTIĊI MEĦTIEĠA LI JIDHRU FIR-REĠISTRU TA' L-INFRASTRUTTURA ANNESS G IL-QISIEN STANDARD KINEMATIĊI GA, GB U GC ANNESS H IR-REGOLAMENTI LI GĦANDHOM X'JAQSMU MAL-POSIZZJONI TAT-TQEGĦID TAL-LIWJIET S ANNESS I IT-TREN DINAMIKU UNIVERSALI ANNESS K1 IL-BINARJI TAL-FERROVIJI TAL-QIEGĦ ĊATT SIMMETTRIĊI TA' 46KG KULL METRU U FUQHOM - IL-GRADI TA' L-AZZAR ANNESS K2 IL-BINARJI TAL-FERROVIJI TAL-QIEGĦ ĊATT SIMMETTRIĊI TA' 46KG KULL METRU U FUQHOM - IL-PROFILI TAL-BINARJI ANNESS L1 IL-BINARJI TAL-QLIB U TAL-QSIM UŻATI F'GĦAQDA MAL-FERROVIJI TAL-BINARJI BIL-QIEGĦ ĊATT 46 KG GĦAL KULL METRU - IL-GRADI TA' L-AZZAR ANNESS L2 IL-BINARJI TAL-KONTROLL UŻATI F'GĦAQDA MAL-FERROVIJI TAL-BINARJI BIL-QIEGĦ ĊATT 46 KG GĦAL KULL METRU U FUQHOM - IL-PROFILI TAL-BINARJI ANNESS M IL-QIES STANDARD UK1 ANNESS N IL-QIES STANDARD FIN 1. ANNEX O IL-QIES STANDARD IRL 1. 1. DAĦLA 1.1. L-ISKOP TEKNIKU Dan it-TSI jirrigwarda s-subsistema ta' l-infrastruttura, li hija waħda mis-subsistemi elenkati fl-Anness II(1) mad-Direttiva 96/48/KE. Dan it-TSI huwa parti minn sett ta' sitt TSIs, li jkopru t-tmien subsistemi kollha ddefiniti fid-Direttiva. L-ispeċifikazzjonijiet li jirigwardaw is-sub-sistemi "utenti" u "ambjent", li huma meħtieġa għalbiex jiżguraw l-inter-operabbiltà tas-sistema trans-Ewropea tal-ferroviji ta' veloċità qawwija skond il-ħtiġiet essenzali, huma dikjarati fit-TSIs interessati. Iktar tagħrif dwar is-subsistema ta' l-infrastruttura tingħata fil-Kapitolu 2. 1.2. L-ISKOP ĠEOGRAFIKU L-iskop ġeografiku ta' dan it-TSI huwa s-sistema trans-Ewropea tal-ferroviji ta' veloċità qawwija kif deskritta fl-Anness mad-Direttiva 96/48/KE. Għandu jsir riferiment b'mod partikolari għal-linji tan-network trans-Ewropew tal-ferroviji deskritt fid-Deċiżjoni Nru 1692/96/KE tal-Parlament Ewropew u tal-Kunsill tat-23 ta' Lulju 1996 dwar il-linji gwida Komunitarji għall-iżvilupp tan-network trans-Ewropew tat-trasport jew f'kull aġġornament ta' l-istess Deċiżjoni b'riżultat tar-reviżjoni pprovvduta fl-Artikolu 21 ta' din id-Deċiżjoni. 1.3 IL-KONTENUT TA' DAN IT-TSI Skond l-Artikolu 5(3) u l-Anness I(1)(b) tad-Direttiva 96/48/KE, dan it-TSI: (a) jispeċifika l-ħtiġiet essenzali tas-subsistemi u l-interfaces tagħhom (il-Kapitolu 3); (b) jistabbilixxi l-parametri bażiċi deskritti fl-Anness II(3) ta' din id-Direttiva, li huma meħtieġa sabiex jissodisfaw il-ħtiġiet essenzali (il-Kapitolu 4); (ċ) jistabbilixxi l-kondizzjonijiet li jridu jiġu kkonformati magħhom għalbiex jinkiseb it-twettiq speċifikat tax-xogħol għal kull waħda mill-kategoriji tal-linji li ġejjin (il-Kapitolu 4): - il-kategorija I: linji ta' veloċità qawwija mibnija apposta mgħammra għal-veloċitajiet daqs jew ogħla minn 250 km fis-siegħa; - il-kategorija II:, linji ta' veloċità qawwija miżjuda fil-grad apposta mgħammra għal veloċitajiet sa 200 km fis-siegħa; - il-kategorija III: linji ta' veloċità qawwija miżjuda fil-grad apposta li għandhom karatteristiċi speċjali b'riżultat tal-kostrizzjonijiet topografiċi, tal-konfigurazzjoni jew tal-pjanifikazzjoni ta' l-ibliet, li għalihom trid tiġi addattata l-veloċità f'kull każ. (d) jistabbilixxi d-disposizzjonijiet ta' implimentazzjoni f'ċerti każijiet speċifiċi (il-Kapitolu 7); (e) jistabbilixxi l-kostitwenti u l-interfaces ta' l-interoperabbiltà li jridu jkunu koperti bl-ispeċifikazzjonijiet Ewropej, inklużi l-istandards Ewropej, li huma meħtieġa sabiex jiksbu l-inter-operabbiltà fis-sistema trans-Ewropea tal-ferroviji ta' veloċità qawwija filwaqt li jissodisfaw il-ħtiġiet esenzali (il-Kapitolu 5); (f) jiddikjara f'kull każ taħt konsiderazzjoni, liema mill-moduli ddefiniti fid-Deċiżjoni 93/465/KEE jew, meta approprjat, liema proċeduri speċifiċi jridu jintużaw sabiex jiġu stmati jew il-konformità jew kemm jixraq l-użu tal-kostitwenti ta' l-interoperabbiltà, kif ukoll il-verifika tal-KE tas-subsistemi (il-Kapitolu 6). 2. ID-DEFNIZZJONI TAS-SUBSISTEMA TA' L-INFRASTRUTTURA / L-ISKOP TA' L-APPLIKAZZJONI 2.1. Is-subsistema ta' l-infrastruttura tas-sistema trans-Ewropea tal-ferroviji ta' veloċità qawwija tikkonsisti mill-impjant fiss kollu li jservi għalbiex iwettaq il-funzjonijiet li ġejjin, skond il-ħtiġiet essenzali: - ir-restrizzjoni tal-vetturi għall-mogħdija tagħhom, inklużi l-ġarr u l-gwida tagħhom fi spazju mhux ostakolat, flimkien mat-tagħmir ta' sigurtà metieġ għalbiex jiggarantixxi din il-funzjoni, - it-tlugħ u l-inżul tal-pasiġġieri mit-treni imwaqqfa fl-istazzjonijiet. L-impjant fiss għalhekk jinkludi, fost ħwejjeġ oħra: - il-binarju sempliċi, bl-esklużjoni tal-punti u tal-qsim tal-binarji (il-post fejn żewġ linji tal-ferrovija jaqsmu lil xulxin), li jaġixxi bħala t-triq ta' gwida, - il-punti u l-qsim tal-binarji li jservu għalbiex jimmodifikaw il-mogħdija tal-vetturi, - l-istrutturi, p.e. il-pontijiet u l-mini, li jippermettu, skond kondizzjonijiet speċifiċi, il-qsim ta' ostakoli, - it-tagħmir tas-sigurtà u protettiv meħtieġ sabiex iżomm l-ntegrità tas-subsistema, - l-infrastrutturi assoċjati fl-istazzjonijiet (il-pjattaformi, iż-żoni ta' l-aċċess, eċċ.). Dan l-impjant fiss jikkorrispondi ma' l-"istallazzjonijiet fissi" ddefiniti fl-Anness I mar-Regolament tal-KEE Nru 2598/70 tat-18 ta Diċembru 1980, għajr għall-istallazzjonijiet tas-sinjalazzjonijiet u tat-telekomunkazzjonijiet li huma bla ħsara għal TSIs speċifiċi, li huma mibnija fuq il-linji ddefiniti fl-Artikolu 10(2) u l-Anness I mad-Deċiżjoni Nru 1692/96/KE tal-Parlament Ewropew u tal-Kunsill tat-23 ta' Lulju 1996. 2.2. L-aspetti tas-subsistema ta' l-infrastruttura li għandhom x'jaqsmu ma' l-inter-operabbiltà tas-sistema trans-Ewropea tal-ferroviji ta' veloċità qawwija huma deskritti hawn taħ, bil-prinċipji addattati li jirrigwardawhom: Il-binarju sempliċi tal-linja Il-binarju sempliċi tal-linja jikkostitwixxi t-triq gwida fiżika għall-vetturi, li l-karatteristiċi tiegħu jgħin lill-vetturi inter-operabbli jimxu skond il-kondizzjonijiet mixtieqa tas-sigurtà u bit-twettiq speċifikat tax-xogħol. L-elementi li ġejjin tal-binarju sempliċi tal-linja huma involuti fl-inter-operabbiltà tas-subsistema ta' l-infrastruttura: (a) L-istruttura tal-qies standard tal-binarji u tad-distanza bejn iċ-ċentri tal-binarji L-interfaces li jirrigwardaw u s-subsistemi tal-magni u l-vaguni tal-ferrovija, is-subsistemi tal-kmand tal-kontroll u tas-sinjalazzjoni: il-qies standard tat-tagħbija tal-magni u l-vaguni tal-ferrovija, il-qies standard ta' l-ispazju ħieles ta' l-impjant fiss u l-qies standard ta' l-ispazju ħieles tal-pantografi. Dawn l-interfaces jiddefinixxu d-distanza bejn l-involukri tal-vettura, il-pantografu u l-istrutturi tal-ġnub tal-linja, u bejn il-vetturi nfushom huma u għaddejjin. Minbarra l-ħtiġiet neċessarji għabiex jipprevjienu lill-vetturi milli jisfrattaw il-qies standard ta' l-istruttura, dawn l-interfaces jippermettu wkoll id-devjazzjoni tal-forzi ajrudinamiċi laterali li jaffettwaw lill-vetturi u, b'mod reċiproku, lill-impjant fiss. Il-linji tan-network eżisitenti tal-ferroviji Ewropej jippreżentaw firxa wiesgħa ta' qisien standard ta' l-istruttura minħabba l-kuntest storiku li kien jipprevali meta nbnew. Sabiex eventwalment tinkiseb l-armonizzazzjoni ta' din is-sitwazzjoni, huwa propost qies standard ta' l-istruttura fil-mira għall-kostruzzjoni futura, filwaqt li jitħalla l-wisa' għall-użu tal-qisien standard eżistenti meta l-konformità mal-qies standard fil-mira jkun jinvolvi modifikazzjonijiet eċċesivi. Skond l-Artiklu 5(4) tad-Direttiva 96/48/KE, dan ma jipprevjenix l-adozzjoni ta' qisien standard ikbar ta' l-istruttura li jistgħu jkunu meħtieġa għalbiex jiħaddmu treni oħra. (b) Il-qies standard tal-binarji u t-triq ta' gwida Id-distanza bejn iż-żewġ linji ta' binarju, kif ukoll il-għamliet tar-roti u tal-binarji li jiġu f'kuntatt reċiproku, huma ddefiniti f'dettal kbir sabiex tiżgura l-kompatibbiltà ta' l-infrastruttura mas-subsistema tal-magni u l-vaguni tat-treni. Iktar minn hekk, din il-kompatibbiltà tqis il-linji eżistenti li jagħmlu parti kbira min-network inter-operabbli. (ċ) It-tagħbija tal-binarji Il-forzi eżerċitati fuq il-binarju, li jistabblixxu kemm il-kondizzjoni fejn tidħol is-sigurtà kontra li vettura taqbeż il-binarji u kemm il-karatteristiċi ta' l-abbiltà tal-binarju li jiflaħ għalihom, joħorġu biss mill-kuntatt bejn ir-roti u l-binarji u mit-tagħmir tal-brejkijiet assoċjat magħhom meta dan jaġixxi direttament fuq il-binarju. Dawn il-forzi jinkludu: - forzi vertikali - statiċi, minħabba l-piż tal-vettura mifrux fuq il-qagħda tar-roti, kważi statitiċi fil-liwjiet, minħabba t-trasferiment tat-tagħbijiet vertikali b'riżultat ta' l-aċċelerazzjonijiet laterali mhux ikkumpensati mill-posizzjoni mżerżqa tal-binarju, u dinamiċi, minħabba l-ġeometrija tal-binarju u l-imġieba tal-vettura, - forzi laterali, li jkunu kważi statiċi fil-liwjiet, minħabba l-aċċelerazzjonijiet laterali mhux ikkumpensati mill-posizzjoni mżerżqa tal-binarju, u dinamiċi, minħabba l-ġeometrija tal-binarju u l-imġieba tal-vetturi, - forzi lonġitudinali minħabba l-aċċelerazzjonijiet u d-deċelerazzjonijiet tal-vettura meta tibbrejkja u taċċelera. Għal kull waħda minn dawn it-tliet tipi ta' tagħbija, kriterju karatteristiku jew iktar ta' l-interazzjoni mekkanika bejn il-vettura u l-binarju huma ddefiniti bħala l-limiti li ma jridux jinqabżu mill-vettura u, bil-maqlub, bħala t-tagħbijiet minimi li l-binarju jrid ikun kapaċi jiflaħ. Skond l-Artkolu 5(4) tad-Direttiva 96/48/KE, dawn il-kriterji mhumiex impediment għall-għażla ta' valuri ogħla tal-limiti kif approprjat biex jitħaddmu treni oħra. Dawn il-kriterji karatteristiċi tas-sigurtà ta' l-interazzjoni bejn il-vettura u l-binarju huma l-interfaces mas-subsistema tal-magni u l-vaguni tat-trenijet. Il-bdil u l-qsim tal-binarji B'żieda ma' dawk diġà msemmija rigward binarju sempliċi ta' linja, l-elementi li ġejjin dwar it-tagħmir għall-bdil tal-binarju huma marbuta ma' l-inter-operabbiltà tas-subsistema ta' l-infrastruttura: (a) Il-punti speċifiċi tal-kuntatt tar-roti mal-linji tal-binarju fil-bdil u l-qsim tal-binarji u t-tagħbijiet mekkaniċi fuq il-binarju tal-bidla, li jippermettu l-kontroll tar-riskju tal-qbiż tal-binarji, jikokstitwixxu interfaces mas-subsistema tal-magni u l-vagun tat-treni. (b) Is-sistemi tal-kmand, tal-kontroll u tal-lokkjar, li jiżguraw li r-roti jsegwu l-mogħdija korretta meta jkunu għaddejjin minn fuq is-sockets, jikkostitwixxu interface mas-subsistema ta' l-operat. Ix-xogħlijiet ta' l-inġinerija ċivili u l-istrutturi tal-ġnub tal-linji B'żieda ma' l-effetti msemmija hawn fuq dwar binarju sempliċi ta' linja, it-traffiku ta' veloċità qawwija għandu effett kritiku fuq l-imġieba dinamika fuq il-pontijiet ta' taħt il-ferroviji, fuq il-forzi ajrudinamiċi li jaġixxu fuq uħud mill-istallazzjonijiet tal-ġnub tal-linji u fuq il-varjazzjonijiet tal-pressa fil-mini. Il-komponenti li ġejjin ta' l-inġinerija ċivili u l-istruttura tal-ġnub tal-linji huma rilevanti għall-inter-operabbiltà tas-subsistema ta' l-infrastruttura: (a) L-effetti mekkaniċi dinamiċi Dawn jiddependu, fejn jirrigwarda l-istrutturi li jappoġġjaw it-tagħbijiet tal-ferroviji, fuq il-frekwenza tar-ripetizzjoni tat-tagħbija fuq il-fusien tal-vettura, u jikkostitwixxu interface mas-subsistema tal-magni u l-vaguni tat-treni. (b) It-tagbijiet ajrudinamiċi fuq l-istrutturi tal-ġnub tal-linji Dawn jiddependu mill-karatteristiċi ajrudinamiċi tas-settijiet ta' treni inter-operabbli u għalhekk jikkostitiwxxu interfaces mas-subsistema tal-magni u l-vaguni tat-treni. (ċ) Il-varjazzjonijiet tal-pressa fil-mini Il-varjazzjonijiet fil-pressa li l-passiġġieri jkollhom jifilħu għalihom kif il-vetturi jgħaddu minn ġol-mini huma funzjonai, prinċipalment, tal-veloċità li t-treni ikunu għaddejjin biha, tal-firxa tas-sezzjoni transversali (cross-section) tagħha, tat-tul u tal-għamla ajrudinamika tal-sett tat-tren u t-tul u l-firxa tas-sezzjoni transversali tal-mina. Dawn huma limitati għal valur aċċettabbli mill-punt tal-vista tas-saħħa tal-passiġġier u għalhekk jikkostiwixxu interface mal-magni u l-vaguni tat-treni. L-infrastruturi assoċjati fl-istazzjonijiet Is-subsistema ta' l-infrastruttura tinkludi l-mezzi li jippermettu lill-passiġġieri li jitilgħu fuq it-treni: il-pjattaformi ta' l-istazzjonijiet u l-fittings u l-oġġetti tat-twaħħil. L-elementi li ġejjin huma involuti fl-inter-operabbiltà tas-subsistema - il-għoli u t-tul tal-pjattaformi, - l-effetti tal-pressa meta t-treni jgħaddu minn ġo stazzjonijiet taħt l-art. Dawn l-interfaces għandhom x'jaqsmu mas-subsistema tal-magni u l-vaguni tat-treni. It-tagħmir tal-protezzjoni u tas-sigurtà Is-sigurtà tal-ġnub tal-linji, l-intrużjoni tal-vettura u l-apparat li josserva d-differenza fis-sħana/pressa tal-hotbox, li jinvolvu interfaces mal-magni u l-vetturi tat-treni, u s-subsistemi tal-kmand tal-kontroll u tas-sinjalazzjoni u ta' l-operat. Inklużi wkoll fl-iskop tat-TSI hemm: - l-arranġamenti meħtieġa għalbiex jiżguraw il-monitoraġġ u l-manutenzjoni tal-faċilitajiet, li jżommu mal-ħtiġiet essenzali, - l-arranġamenti meħtieġa ġewwa l-infrastruttura sabiex jiżguraw il-konservazzjoni ta' l-ambjent, li jżommu mas-subsistema ta' l-ambjent, - ċerti arranġamenti ddisinjati għalbiex jiżguraw is-sigurtà tal-passiġġieri fl-eventwalità li t-treni ta' veloċità qawwija jiffunzjonaw ħażin, skond il-ħtiġiet ta' l-operat tas-subsistema. 3. IL-ĦTIĠIET ESSENZALI 3.1. Skond l-Artikolu 4(1) tad-Direttiva 96/48/KE, is-sistema trans-Ewropea tal-ferroviji ta' veloċità qawwija, is-sub-sistemi tagħha u l-kostitwenti ta' l-inter-operabbiltà tagħha jridu jwettqu l-ħtiġiet essenzali ddikjarati f'termini ġenerali fl-Anness III ma' din id-Direttiva. 3.2. Il-ħtiġiet essenzali jirrigwardaw: - is-sigurtà, - il-fiduċja u d-disponibbiltà, - is-saħħa tal-bniedem, - il-protezzjoni ta' l-ambjent, - il-kompatibbiltà teknika. Skond id-Direttiva 96/48/KE, il-ħtiġiet essenzali jistgħu jkunu ta' natura ġenerali u japplikaw għan-network trans-Ewropew kollu tal-ferroviji ta' veloċità qawwija jew ikollhom karatterstiċi speċjali li jkunu speċifiċi għal kull subsistema u l-kostitwenti tagħha. It-twettiq tal-ħtiġiet essenzali jrid jirriżulta, għas-subsistema ta' l-infrastruttura, mill-konformità ma' l-ispeċifikazzjonijiet deskritti fil-Kapitolu 4 għas-subsistema u fil-Kapitolu 5 għall-kostitwenti ta' l-inter-operabbiltà, kif muri minn riżultat pożittiv tal-proċeduri ta' stima deskritti fil-Kapitolu 6. 3.3. Fil-każ tas-subsistema ta' l-infrastruttura, il-karatteristiċi speċifiċi huma dawn li ġejjin, b'żieda mal-konsiderazzonijiet iddikjarati fl-Anness III mad-Direttiva: IS-SIGURTÀ Skond l-Anness III mad-Direttiva 96/48/KE, il-ħtiġiet ġenerali tas-sigurtà li huma rilevanti għas-subsistema ta' l-infrastruttura huma dawn li ġejjin: "1.1.1. Id-disinn, il-kostruzzjoni jew l-assemblaġġ, il-manutenzjoni u l-monitoraġġ tal-komponenti kritiċi tas-sigurtà, u b'mod iktar partikolari tal-komponenti involuti fil-movimenti tat-treni iridu jkunu hekk illi jiggarantixxu s-sigurtà fil-livell li jikkorrispondi mal-għanijiet stabbiliti tan-network, inklużi dawk għal sitwazzjonijiet speċifiċi ddegradati. 1.1.2. Il-parametri involuti fil-kuntatt tar-rota mal-binarji jridu jissodisfaw il-ħtiġiet ta' l-istabbiltà neċessarji għalbiex jiggarantixxu l-moviment fis-sigurtà bil-veloċità massima awtorizzata. 1.1.3. Il-komponenti wżati jridu jifilħu għal kull tagħbija speċifikata normali jew eċċezzjonali matul il-perjodu kollu taż-żmien fis-servizz. Ir-riperkussjonijiet tas-sigurtà ta' kull falliment aċċidentali jridu jkunu limitati b'mezzi approprjati. 1.1.4. Id-disinn ta' l-istallazzjonijiet fissi u tal-magni u l-vaguni tat-treni u l-għażla tal-materjali wżati jridu jkunu mmirati għalbiex jillimitaw il-ġenerazzjoni, il-propagazzjoni u l-effetti tan-nar u tad-duħħan fl-eventwalità ta' nar." Sabiex jintlaħqu l-ħtiġiet ġenerali, l-infrastruttura trid, fil-livell li jikkorrispondi mal-għanijiet stabbiliti għan-network: - tippermetti li t-treni jimxu mingħajr ir-riskju tal-qbiż tal-binarji jew tal-kolliżjonijiet bejniethom jew ma' vetturi oħra jew ma' ostakoli fissi, u li tevita riskji mhux aċċettabbli assoċjati mal-prossimità tal-provvista tas-sistema tal-ġibda bl-elettriku, - tiflaħ mingħajr falliment it-tagħbijiet vertikali, laterali u lonġitudinali, sewwa jekk statiċi u sewwa jekk dinamiċi, eżerċitati mis-settijiet tat-treni, fl-ambjent speċifikat tal-binarji u filwaqt li tikseb it-twettiq tax-xogħol meħtieġ. - tippermetti l-monitoraġġ u l-manutenzjoni ta' l-istallazzjonijiet meħtieġa għalbiex iżommu l-komponenti kritiċi f'kondizzjoni ta' sigurtà, - ma jkunx fiha materjali b'tendenza li jiġġeneraw dħaħen noċivi fil-każ ta' nar; din il-ħtieġa tirrigwarda biss lil dawk l-elementi ta' l-infrastruttura fi spazji magħluqa (mini, qtugħ imgħotti u stazzjonijiet ta' taħt l-art). Dan huwa meħtieġ sabiex jindirizza l-ħtiġiet tas-saħħa tal-bniedem. B'żieda ma' dan, il-ħtiġiet li ġejjin speċifiċi għas-subsistema huma rilevanti għas-subsistema ta' l-infrastruttura: "2.1.1. iridu jittieħdu l-passi approprjati għalbiex jiġu pprevenuti l-aċċess jew l-intrużjoni mhux mixtieqa ġo l-istallazzjonijiet fuq il-linji li minn fuqhom it-treni jgħaddu b'veloċità qawwija. Iridu jittieħdu passi li jillimitaw il-perikli li għalihom ikunu esposti l-persuni, b'mod partikolari fl-istazzjonijiet li minnhom it-treni jgħaddu b'veloċità qawwija. L-infrastrutturi li għalihom il-pubbliku jkollu aċċess iridu jkunu ddisinjati u magħmula hekk illi jillimitaw kull riskju għas-saħħa tal-bniedem (l-istabbiltà, in-nar, l-aċċess, l-evakwazzoni, il-pjattaformi, eċċ.). Iridu jiġu stabbiliti disposizzjonijiet approprjati għalbiex iqisu l-kondizzjonijiet partikolari tas-sigurtà f'mini twal ħafna." Sabiex jintlaħqu l-ħtiġiet ġenerali, is-subsistema ta' l-infrastruttura trid, fil-livell li jikkorrispondi ma'l-għanijiet stabbiliti għan-network: - tiżgura illi l-aċċess għall-istallazzjonijiet, għajr għaż-żoni tal-pjattaforma aċċessibbli għall-passiġġieri, ikun normament possibbli biss għall-personal awtorizzat, - tippermetti l-kontroll tar-riskju ta' l-intrużjoni minn persuni jew vetturi mhux mixtieqa ġewwa l-fond tal-ferrovija, - tiżgura illi ż-żoni aċċessibbli għall-passiġġieri fil-kors ta' l-operat normali tal-linja jkunu lokati 'l bogħod biżżejjed mill-binarji li jġorru t-treni li jimxu b'veloċità qawwija jew issegregati b'mod xieraq minn dawn il-binarji sabiex jipprekludu kull riskju għas-sigurtà tagħhom, u jkunu pprovvduti bil-passaġġi ta' l-aċċess meħtieġ għalbiex jevakwaw il-passiġġieri, b'mod partikolari fl-istazzjonjiet ta' taħt art, - jippermettu lill-passiġġieri b'diżabbiltà l-mezzi approprjati għall-aċċess u għall-evakwazzjoni lejn/minn żoni pubbliċi magħmula aċċessibb1i għalihom, b'mezzi approprjati, - jiżguraw illi l-passiġġieri jistgħu jinżammu ħielsa miż-żoni ta' riskju fl-eventwalità li tren ta' veloċità qawwija jieqaf barra mill-korsa tiegħu 'il-barra miż-żoni ta' l-istazzjon ipprovvdut għal dan l-iskop. - jiżġuraw illi f'mini twal jittieħdu miżuri speċjali għalbiex jitnaqqsu jew jiġu kkontrollati r-riskji tan-nar u li jiffaċilitaw l-evakwazzjoni tal-passiġġieri. Il-konformità ma' dawn il-ħtiġiet tas-sigurtà għandhom jitqiesu li jkun ġew sodisfatti meta l-proċeduri ta' l-istima deskritta fil-Kapitolu 6 juru illi l-ispeċifikazzjonijiet iddettaljati tal-Kapitoli 4 u 5 li japplikaw għall-parametri li ġejjin, jiġu mwettqa l-elementi u l-kostitwenti u li jingħata qies tal-konsegwenzi possibbli tal-falliment ta' l-elementi li għandhom x'jaqsmu mas-sigurtà msemmija hawn taħt. Il-parametri rilevanti għat-tagħmir tas-sigurtà Il-parametri elenkati hawn taħt u kkaratterizzati fil-Kapitolu 4 ta' dan it-TSI, li għandhom x'jaqsmu mar-riskji ta' kolliżjoni jew il-qbiż tal-binarji, huma rilevanti għall-ħtieġa tas-sigurtà: (a) il-qisien minimi standard tal-binarji ta' l-infrastruttura (il-Parametru 1 - 4.1.1. u 4.3.3.1) L-istruttura magħżula tal-qisien standard tal-binarji għandha tippermetti: - fuq il-linji l-ġodda mibnija għall-veloċità qawwija, tiżgura li t-treni ta' veloċità qawwija jgħaddu b'marġini suffiċjenti ta' spazju vojt għall-bidliet tekniċi previsti tad-disinn fil-futur imbiegħed, - fuq il-linji eżistenti, tiżgura illi dawn l-istess settijiet ta' treni jistgħu jgħaddu b'marġini mnaqqsa, sabiex l-implimentazzjoni tal-modifiki meħtieġa tkun tista' tiddaħal f'fażijiet maż-żmien. (b) Ir-raġġ minimu tal-liwja (il-Parametru 2 - 4.1.2 u 4.3.3.8) Ir-raġġ minimu tal-liwja ta' l-allineament tal-binarju, meħud flimkien mal-posizzjoni mżerżqa tal-binarju, jiddefinixxi d-defiċjenza massima tal-posizzjoni mżerżqa għall-veloċità tal-ġiri mogħtija. Id-defiċjenza tal-posizzjoni mżerżqa hija fiha nfisha waħda mill-elementi li jistabblixxu t-tagħbija fuq il-binarju. L-infrastruttura għandha tqis l-abbiltajiet tat-twettiq tax-xogħol u l-limitazzjnijiet tekniċi tal-magni u l-vaguni tat-treni. Fil-kuntest taż-żamma tal-veloċitajiet potenzali, huma rilevanti l-kapabbiltà ta' l-aċċelerazzjoni u l-ħtiġiet ta' l-applikazzjoni tal-brejkjiet u tal-waqfien. Ir-raġġ minimu tal-liwjiet għandu għalhekk jiġi ddefinit hekk illi l-limiti tal-posizzjoni mżerżqa u d-defiċjenza tal-posizzjoni mżerżqa ddefiniti fl-elementi ta' l-inter-operabbiltà jiġu mqabbla mal-veloċità massima tal-linja. (ċ) It-tagħbija massima fuq il-binarju (il-Parametru 4 - 4.1.4 u 4.3.3.16) Il-forzi laterali u vertikali huma determinanti kritiċi kemm ta' l-imġieba dinamika tal-vetturi fuq il-binarju u kemm ta' l-imġieba ta'l-għeja tas-superstruttura tal-binarju. Dawn il-forzi vertikali u laterali għandhom jissodisfaw il-ħtiġiet li ġejjin sabiex jiżguraw il-mixi fis-sigurtà bil-veloċità massima awtorizzata: (1) fejn jirrigwarda l-forzi statiċi vertikali: l-infrastruttura għandha tkun iddisinjata li tiflaħ għall-inqas it-tagħbija massima fuq il-fusien iddefinita fit-TSI tal-magni u l-vaguni tat-treni għall-vetturi inter-operabbli, irrispetivament mit-tip jew mill-veloċità massima ta' dawn il-vetturi, (2) fejn jrrigwarda l-forsi dinamiċi u kważi statiċi vertikali u laterali: l-infrastruttura għandha tkun iddisinjata li tiflaħ għall-inqas it-tagħbijiet massimi li jikkorrispondu mal-kriterji karatteristiċi tas-sigurtà ta' l-interazzjonijiet bejn il-vettura/binarju kif iddefiniti bil-limiti li ġejjin li japplikaw għat-traffiku miexi bil-veloċità - il-forzi dinamiċi vertikali: jiġi impost limitu fuq dawn il-forzi dinamiċi totali bħala funzjoni tat-tagħbija nominali fuq it-rota, - il-forzi dinamiċi laterali:il-forza laterali totali eżerċitata mill-posizzjoni tar-rota fuq il-binarju, li tista' tikkawża l-binarju li jiġi mċaqlaq fis-saborra, ma għandhiex taqbeż il-valur tal-limitu, li huwa funzjoni tat-tagħbija nominali fuq il-fus (il-limitu PRUD'HOMME). Il-proporzjon tal-forzi dinamiċi laterali u vertikali ta' rota fuq il-binarju ma tridx taqbeż il-koeffiċjent tal-qbiż tal-binarju. Dawn il-limiti jqisu l-forzi kważi statiċi li jirriżultaw mid-defiċjenzi permissibbli tal-posizzjoni mżerżqa, b'ta l-aħħar isservi sabiex tiddefinixxi l-parametri li għandhom x'jaqsmu mar-raġġi tal-liwja, u l-kondizzjonijiet permissibbli għall-ġeometrija tal-binarju, ikkunsidrati f'dan it-TSI (il-Kapitolu 4). Dawn il-parametri huma mniżżla bħala l-kondizzjonijiet meħtieġa għat-twettiq tat-testijiet ta' l-aċċettazzjoni tal-vettura. Barra minn hekk, il-ġeometrija tal-kuntatt tar-rota mal-binarju għandha tkun hekk illi tippromwovi l-ġiri stabbli tal-karrijiet li jerfgħu il-vaguni (bogies), li jinvolvi li tiġi limitata l-koniċità ekwivalenti skond il-veloċità tal-ġiri. Il-konformità ma' dan il-valur tal-koniċità ekwivalenti jrid jinkiseb, safejn u sakemm jirrigwarda l-infrastruttura, minn għażla ddokumentata approprjata tal-qies tal-wisa' tal-binarju, tal-posizzjoni mżerżqa tal-binarju u tal-profil tal-ras tal-binarju, fuq il-linja tal-binarju sempliċi kif ukoll bl-istess mod fuq il-postijiet fejn il-linja taqleb għal oħra. (3) fejn jirrigwarda l-forzi lonġitudinali u t-tagħbijiet minn tagħmir assoċjat tas-sistema tal-brejkijiet: Il-forzi tas-sistema tal-brejkijiet tista', minn banda waħda, tikkawża l-binarju li jiżloq fis-sistemi ta' l-irbit tal-binarji u/jew li r-roti jiżżerżqu, u mill-banda l-oħra jikkawżaw li togħla t-temperatura tal-binarju meta, fil-każ meta l-brejkijiet jitlifu l-adeżjoni tagħhom, l-enerġija tiġi ddissipata fil-binarju. Huwa għalhekk kruċjali li jiġi limitat l-isforz tal-brejkijiet. Il-kriterji tas-sigurtà kkunsidrati li għandhom x'jaqsmu, minn banda waħda ma' l-aċċelerazzjoni u d-deċelerazzjoni massimi totali ttrasferiti għall-binarju mill-qawwa tat-tren u mis-sistemi tal-brejkijiet u, mill-banda l-oħra għall-għoli massimu tat-temperatura li jista' jiġi ġġenerat fil-binarju bis-sistemi tal-brejkijiet li ma jużawx adeżjoni. Il-kondizzjoni ta' l-aħħar tegwalja għall-limitazzjoni ta' l-ammont ta' l-enrġija kinetika li x'aktarx tiġi ddissipata fil-binarju minn dawn is-sistemi tal-brejkijiet. L-elementi tas-subsistema rilevanti għall-ħtieġa tas-sigurtà L-elementi li ġejjin tas-subsistema huma kritiċi għas-sigurtà u l-karatteristiċi ddettaljati tagħhom iridu jissidisfaw il-ħtiġet iddefiniti fil-Kapitolu 4 ta dan it-TSI: L-istabbiltà waqt il-ġiri tal-karrijiet li jgħabbu l-vaguni (bogies) tistabbilixxi t-tagħbijiet laterali applikati għall-binarju. Hija ddefinita mill-elementi li ġejjin: - il-qies ta' bejn il-binarju (4.3.3.10), - l-inklinazzjoni tal-binarju (4.3.3.11), - il-profil tar-ras tal-binarju (4.3.3.12), - il-koniċità ekwivalenti (4.3.3.9). L-elementi li ġejjin jistabilixxu wkoll il-livell tal-forzi vertkali (4.3.3.16), il-forzi laterali (4.3.3.17) u l-forzi longitudonali eżerċitati fuq il-binarju u fuq il-bdil u l-qsim tal-binarji: - il-posizzjoni mżerżqa (4.3.3.7), - id-defiċjenza ta' posizzjoni mżerżqa (4.3.3.8), - il-kwalità ġeometrika tal-binarju (4.3.3.18), - ir-resistenza tal-binarju u tal-postijiet tal-bdil u tal-qsim tal-binarji għall-forzi tal-brejkijiet u ta' l-aċċelerazzjoni (4.3.3.21), - l-effetti tar-rjieħ inkroċjati (4.3.3.23). Il-ġiri fuq binarji turnout b'veloċità qawwija jeħtieġ disinn u lokazzjoni b'mod partikolari sodi tat-turnouts fl-allineament, kif ġej: - minħabba d-diskontinwità tal-liwja li tiġri fuq binarju diverġenti, id-definċjenza fil-posizzjoni mżerżqa trid tkun limitata apposta, - il-binarji tal-qlib tal-linji u l-partijiet ta' quddiem li jitbandlu tal-qsim komuni u ta' għamla maqrut tal-binarji jridu jkunu mgħammra b'sistemi li jsakkru, - il-profili tal-binarji tal-bidla, u d-dimensjonijiet funzjonali (dawk li jaqblu u dawk li jħallu l-ispazji vojta) tal-qlib u tal-qsim tal-binarji jridu jkunu jaqblu mal-profili tar-roti u t-tolerazzjoniiet dimensjonali tal-mod kif ikunu mqiegħda r-roti. L-elementi li ġejjin tas-subsistema jikkontrollaw il-passaġġ tal-vetturi fuq il-bdil u l-qsim tal-binarji: - id-defiċjenza fil-posizzjoni mżerżqa fil-bdil u l-qsim tal-binarji (4.3.3.8b), - il-bdil u l-qsim tal-binarji (4.3.3.19 u 4.3.3.20). L-istrutturi għandhom ikunu ddisinjati kontra l-effetti ta' kif jitgħabbew il-ferroviji hekk li: - iwettqu l-kriterji tas-saħħa u tat-tagħwiġ meħtieġa bi tweġiba għall-azzjonijiet kemm tat-treni ta' veloċità qawwija u kemm tal-vetturi tal-manutenzjoni. Il-mudelli tad-disinn tat-tagħbija għal dawn l-istrutturi għandhom iqisu dawn il-kondizzjonjiet, - iwettqu bmod kontinwu l-ħtiġiet tas-sigurtà tal-binarji u tal-kuntatt tar-roti mal-binarju, b'mod partikolari taħt l-effetti dinamiċi tat-treni ta' veloċità qawwija. Kriterju tal-limitazzjoni għalbiex jikkaratterizza l-vetturi inter-operabbli rigward dawn l-azzjonijiet jiġi għalhekk iddefinit, li jiżgura illi l-istrutturi ddisinjati skond l-istandards ta' l-EVN jaċċettaw dawn il-vetturi. L-elementi tas-subsistema rilevanti għall-istrutturi huma: - it-tagħbijiet vertikali fuq l-istrutturi (4.3.3.13), - it-tagbijiet orizzontali transversi fuq l-istrutturi (4.3.3.14), - it-tagħijiet lonġtudnali fuq l-istrutturi (4.3.3.15). L-aċċess għall-vetturi fil-fondi tal-ferroviji, jew l-intrużjoni fihom, jistgħu jippreżentaw riskju għat-taffiku, li n-natura u l-kritikalità tagħhom hija komuni għat-tipi kollha ta' treni, sewwa jekk ikunu interoperabbli u sewwa jekk le. Meta dan ir-riskju jitqies li jkun sostanzjali, għandha tiġi stallata protezzjoni xierqa, bħall-istekkar madwar l-artijiet tal-ferrrovija, balavostri protettivi fuq il-pontijiet tat-toroq u/jew l-apparat li jikxef l-intrużjoni tal-vetturi tat-triq. Il-kontroll tar-riskji ta' l-aċċess jew ta' l-intrużjoni mhux mixtieqa tal-persuni jew tal-vetturi huwa s-suġġett tar-regolamenti nazzjonali ta' kull wieħed mill-Istati Membri interessati, li jinfurzahom skond ir-riskju speċifiku tas-sit ikkunsidrat. L-element rilevanti għal dan ir-riskju huwa: - l-aċċess u l-intrużjonijiet fl-istallazzjonijiet tal-linji (4.3.3.25) Il-konstitwenti rilevanti għall-ħtieġa tas-sigurtà Il-komponenti elenkati hawn taħt huwa kostitwenti ta' l-inter-operabbiltà ttrattati fil-Kapitolu 5 ta' dan it-TSI li jidħlu fl-intestatura ta' l-interfaces li għandhom x'jaqsmu mal-ħtiġiet tas-sigurtà: - il-binarju (il-kostitwent 5.2.1), - is-sistemi tar-rbit tal-binarji (il-kostitwent 5.2.2) u l-fallakki li jrifdu l-binarji u dawk li jżommuhom (il-kostitwent 5.2.3), - il-qlib u l-qsim tal-binarji (il-kostitwent 5.2.4). IL-FIDUĊJA U D-DISPONIBBILTÀ Skond l-Anness III mad-Direttiva 96/48/KE, il-ħtiġiet ġenerali li jirrigwardaw il-fiduċja u d-disponibbiltà li huma rilevanti għas-sistema ta' l-infrastruttura huma dawn li ġejjin: "1.2. Il-monitoraġġ u l-manutenzjoni tal-komponenti fissi jew mobbli li huma involuti fil-movimenti tat-treni iridu jiġu organizzati, imwettqa u kkwantifikati f'manjiera hekk li żżomm l-operat tagħhom skond il-kndizzjonijiet maħsuba galihom." Għalbiex tintlaħaq din il-ħtieġa, iridu jitwettqu l-kondizzjonijiet li ġejjin: - l-interfaces kritiċi għas-sigurtà li l-karatteristiċi tagħhom hija probabbli li tinbidel fil-kors ta' l-operat tas-sistema iridu jkunu l-punt fokali tal-pjani tal-monitoraġġ u tal-manutenzjoni li jiddefinixxu l-kondizzjonijiet tal-monitoraġġ u li jikkorreġu dawn l-elementi. Din il-ħtieġa tirrigwarda b'mod partikolari l-elementi li ġejjin tas-subsistema, diġà indirizzata mill-ħtieġa tas-sigurtà: - il-qies ta' bejn il-binarju (4.3.3.10), - il-posizzjoni mżerżqa (4.3.3.7), - il-kwalità ġeometrika tal-binarju (4.3.3.18), - il-qlib u l-qsim tal-binarji (4.3.3.19 u 4.3.3.20). - l-infrastruttura trid tkun iddisinjata f'manjiera hekk li tippermetti l-manutenzjoni ħafifa mar-riżorsi li jixirqu t-twettiq tal-pjan tal-manutenzjoni. Il-prodotti wżati għalbiex jagħmlu l-interfaces kritiċi tas-sigurtà jrid ikollhom il-karatteristiċi adegwati rigward l-użu, u l-vetturi tas-servizz, il-vetturi ta' l-ispezzjoniii u tal-manutenzjoni meħtieġa għalbiex iwettqu l-pjan tal-manutenzjoni jridu jkunu kapaċi li jimxu u jaħdmu fuq il-linji. Din il-ħtieġa tirrigwarda l-elementi li ġejjin: - il-grad ta' l-azzar tal-binarju (il-kostitwent 5.2.1), - l-istrutturi, it-tagħbijiet statiċi vertikali (4.3.3.13). IS-SAĦĦA Skond l-Anness III mad-Direttiva 96/48/KE, il-ħtiġiet ġenerali li jappartjienu għas-saħħa tal-bniedem li huma rilevanti għas-subsistema ta' l-infrastruttura huma dawn li ġejjin: "1.3.1. Il-materjali li jikkostitwixxu, fil-mod tagħhom ta' l-użu, riskju għas-saħħa lil dawk li jkollhom aċċess għalihom, ma jridux jintużaw fl-infrastrutturi tat-treni u tal-ferroviji. 1.3.2. Il-għażla, it-tqegħid fil-post u l-użu ta' dawn il-materjali jridu jsiru għalbiex jirrestrinġu l-emissjoni tad-dħaħen jew il-gassijiet ta' ħsara u perikolużi, b'mod partikolari fl-eventwalità ta' nar." Dawn il-ħtiġiet ġenerali għandhom x'jaqsmu mal-protezzjoni tan-nar ta' l-elementi varji tas-subsistema ta' l-infrastruttura. Mogħtija d-densità baxxa tat-tagħbija tan-nar tal-prodotti li jiffurmaw l-infrastruttura (ix-xogħol ta' l-inġinerija tal-binarji u dik ċivili), din il-ħtieġa tirrigwarda biss il-każ tal-faċilitajiet ta' taħt l-art li jirċievu l-passiġġieri fis-servizz normali. Għalhekk ma ssir l-ebda ħteġa fejn jirrigwarda l-prodotti li jiffurnamw l-interfaces tal-binarji u tax-xogħlijiet ta' l-inġinerija ċivili għajr dawn il-faċilititajiet speċifiċi. Rigward dan ta' l-aħħar, id-direttivi komunitarji dwar is-saħħa, li japplikaw b'mod ġenerali għall-istrutturi li jridu jiġu applikati, irrispetivament minn jekk dawn l-istrutturi jidħlux jew le fl-inter-operabbiltà tas-sistema trans-Ewropea tal-ferroviji ta' veloċità qawwija. Minbarra l-konformità ma' dawn il-ħtiġiet ġenerali, għandhom ikunu limitati l-varjazzjonijiet tal-pressjoni li għalihom il-passiġġieri u l-personal tal-ferroviji x'aktarx li jkunu ssoġġettati meta jimxu fil-mini, il-qatgħat imgħottija u l-istazzjonjiet ta' taħt l-art, u l-veloċitajiet ta' l-arja li għalihom jistgħu jiġu esposti l-passiġġieri; iridu jiġu pprevenuti r-riskji ta' xokkijiet elettriċi fiż-żoni tal-pjattaformi u ta' l-istazzjonijiet aċċessibbli għall-passiġġieri. - Għalhekk, iridu jittieħdu miżuri, jew permezz ta' għażla soda ta' sezzjoni transversali ta' l-arja ta' l-istrutturi interessati, jew permezz ta' mezzi awżiljarji, għalbiex jintlaħaq kriterju tas-saħħa, imsejjes fuq il-varjazzjoni massima tal-pressa esperjenzata fil-mina meta jgħaddi t-tren, - Iridu jittieħdu miżuri, fl-istazzjonijiet ta' taħt l-art, jew permezz tal-karatteristiċi tal-kostruzzjoni li jnaqqsu l-varjazzjonijiet tal-pressa li tkun ġejja minn minn mini li jkunu jmissu magħhom jew permezz ta' mezzi awżiljarji, għalbiex jillimitaw il-veloċitajiet ta' l-arja għal valur aċċettabbli għall-bniedem, - Iridu jittieħdu miżuri fl-ispazji aċċessibbli għall-passiġġieri sabiex jipprevjienu r-riskji mhux aċċettabbli tax-xokkijiet elettriċi. L-elementi tas-subsistema rilevanti għall-ħtieġa tas-saħħa - ix-xogħlijiet taħt il-livell ta' l-art bħall-mini u l-qtugh imgħottija (4.3.3.6), - il-pjattaformi tal-passiġġieri (4.3.3.26), - l-istazzjonijiet ta' taħt l-art (4.3.3.27) IL-PROTEZZJONI TA' L-AMBJENT Skond l-Anness III tad-Direttiva 96/48/KE, il-ħtiġiet ġenerali li jappartjienu għall-protezzjoni ta' l-ambjent li huma rilevanti għas-subsistema ta' l-infrastruttura huma dawn li ġejjin: "1.4.1. Ir-riperkussjonijiet fuq l-ambjent dwar kif tiġi stabbilita u titħaddem is-sistema trans-Ewropea tal-ferroviji ta' veloċità qawwija jridu jiġu stmati u meqjusa fl-istadju tad-disinn tas-sistema skond id-disposizzjonijiet Komunitarji fis-seħħ, 1.4.2. Il-materjali wżati fit-treni u l-infrastruttura jridu jipprevjienu l-emissjoni ta' dħaħen u gassjiet li huma ta' ħsara u perikolużi għall-ambjent, b'mod partikolari fil-każ ta' nar." Minbarra l-konformità ma' dawn il-ħtiġiet ġenerali, il-ħoss fuq barra u l-vibrazzjonijiet ittrasamessi lil siti qrib l-infrastruttura ta' ferrovija ta' veloċità qawwija jridu jinżammu ġewwa l-limiti xierqa għalbiex jipproteġu l-popolazzjonijiet ta' mad-dwar. Il-parametri rilevanti għall-ħtieġa ambjentali - Il-karatteristiċi tal-konfini marbuta mal-ħoss ta' barra (il-Parametru 17, 4.1,7 u 4.2.3.1.2). - Il-karatteristiċi tal-konfini marbuta mal-vibrazzjonijiet ta' barra (il-Parametru 18, 4.1.8 u 4.2.3.1.2). IL-KOMPATIBBILTÀ TEKNIKA Skond l-Anness III mad-Direttiva 96/48/KE, il-ħtiġiet ġenerali li jappartjienu għall-kompatibbiltà teknika li għandhom x'jaqsmu mas-subsistema ta' l-infrastruttura huma dawn li ġejjin: "1.5. Il-karatteristiċi tekniċi ta' l-infrastruttura u ta' l-istallazzjonijiet fissi jridu jkunu kompatibbli ma' xulxin u ma' dawk tat-treni li jridu jintużaw fuq is-sistema trans-Ewqropea tal-ferroviji ta' veloċità qawwija. Jekk iż-żamma ma' dawn il-karatteristiċi tiġi ppruvata diffiċli fuq ċerti sezzjonijiet tan-network, jistgħu jiġu implimentati soluzzjonijiet temporanji li jiżguraw il-kompatibbiltà fil-futur." Għalbiex tintlaħaq din il-ħtieġa, iridu jitwettqu l-kondizzjonijiet li ġejjin: - il-qisien standard ta' l-istrutturi, id-distanza bejn iċ-ċentri tal-binarji, l-allineament tal-binarju, il-qies standard tal-binarju u l-pendil massimu tat-tlugħ u l-inżul kif ukoll it-tul u l-għoli tal-pjattaformi tal-linji tan-network Ewropea inter-operabbli tal-ferroviji għandhom ikunu hekk illi jiżguraw il-kompatibbiltà reċiproka tal-linji u l-kompatibbiltà mal-vetturi inter-operabbli, - it-tagħmir li jista' jinħtieġ fil-futur għalbiex jippermetti treni oħra għajr it-treni ta' veloċità qawwija li jgħaddu fuq il-linji tas-sistema trans-Ewropea tal-ferroviji ta' veloċità qawwija, ma jridx jimpedixxi l-mixi tas-settijiet tat-treni inter-operabbli, - il-karatteristiċi tat-trasmissjoni ta' l-elettriku tas-superstruttura tal-binarju jridu jkunu kompatibbli ma' l-elettrifikazzjoni u mas-sistemi tal-kontroll tal-kmand u s-sistemi tas-sinjalazzjoni wżati. Il-parametri rilevanti għall-ħtieġa tal-kompatibbiltà teknika — Il-qies minimu ta' bejn l-istrutturi ta' l-infrastruttura (il-parametru 1 - 4.1.1 u 4.3.3.1): minbarra l-ħtieġa tas-sigurtà diġa msemmija, il-qies ta' l-istruttura ta' l-infrastruttura għandu jippermetti l-operazzjoni korretta tal-pantografu f'kuntatt mat-tagħmir fil-għoli tal-linja, — Ir-raġġ minimu tal-liwja (il-parametru 2 - 4.1.2 u 4.3.3.8): minbarra l-ħtieġa tas-sigurta diġà msemmija, il-għażla tar-raġġi tal-liwjiet tal-linji, u għalhekk ir-raġġ minimu tal-liwjiet, tistabbilixxi l-kobor tal-movimeti laterali - kemm l-amplitudini massima u kemm l-amplitudini medja fil-ħidma - tas-sospensjonijiet tal-vettura. Li jiġi stabbilit dan il-parametru f'termini ta' valuri medji u massimi jippermetti l-ottimizzazzjoni tad-disinn tas-sospensjoni, — Il-qies standard tal-binarji (il-parametru 3 - 4.1.3 u 4.3.3.10): id-distanza bejn il-binarji (il-qies standard) għandu jiġi ffissat fil-valur standard tar-riferiment ta' 1435 mm, il-valur l-iktar misjub komuni fin-networks Ewropej, — It-tul minimu tal-pjattaformi (il-parametru 5 - 4.1.5): it-tul minimu tal-pjattaformi fl-istazzjonijiet tas-sistema trans-Ewropea tas-settijiet ta' treni ta' veloċità qawwija għandu jkun kompatibbli mat-tul tas-settijiet tat-treni li jieqfu fihom biex iservu lill-passiġġieri, — Il-għoli tal-pjattaformi (il-parametru 6 – 4.1.6 u 4.3.3.6): il-għoli minimu tal-pjattaformi fl-istazzjonijiet tas-sistema trans-Ewropea tas-settijiet ta' treni ta' veloċità qawwija għandu jkun kompatibbli mal-għoli tat-turġien tas-settijiet tat-treni li jieqfu fihom biex iservu lill-passiġġieri, — Il-pendili massimi għat-telgħa u għan-niżla (il-parametru 24 - 4.1.11 u 4.3.3.4): il-pendili massimi għat-telgħa u għan-niżla tal-linji tas-sistema trans-Ewropea tal-ferroviji ta' veloċità qawwija għandhom ikunu kompatibbli mal-karatteristiċi tal-qawwa u tal-brejkijiet speċifikati għas-settijiet tat-treni inter-operabbli, mingħajr ma jirriżultaw la fit-tnaqqis mhux aċċettabbli tal-veloċità fil-pendili għat-telgħa u lanqas fir-riskju li ma jikkonformawx mad distanzi tal-waqfien fil-pindili għan-niżla, — Id-distanza minima bejn iċ-ċentri tal-binarji (il-parametru 25 - 4.1.12 u 4.3.3.2): id-distanzi minimi taċ-ċentri tal-binarji għandhom jiġu ffissati għal valur kompatibbli mar-reżistenza tal-body tal-vetturi inter-operabbli għall-forzi ajrudinamiċi meta t-treni jinkroċjaw. L-elementi rilevanti għall-ħtieġa tal-kompatibbiltà teknika — Id-defiċjenza fil-posizzjoni mżerżqa (4.3.3.8): id-defiċjenza fil-posizzjoni mżerżqa - funzjoni tar-raġġ tal-liwja tal-binarju u l-posizzjoni mżerżqa - hija element ta' l-interface ta' l-allineament tal-binarju li jistabbilixxi l-livell ta' l-aċċelerazzjoni laterali mogħti lill-vettura, — L-apparat tal-kxif tal-kaxxa taħraq (hotbox) (4.3.3.24): meta l-apparat tal-kxif tal-hotbox ikun meħtieġ fuq l-linji inter-operabbli sabiex jimxu treni oħra (bl-apparat tal kxif tal-kaxxa tal-hot axlebox jiġi mibni ġol-vetturi tal-magni u l-vaguni inter-operabbli ta' veloċità qawwija), is-sistemi ta' l-apparat tal-kxif użati la jridu jintroduċu kostrizzjoni għall-ħidma ta' veloċità qawwija u lanqas ma jiġu ddistrubati bil-mixi tat-treni inter-operabbli, — Il-karatteristiċi ta' l-elettriku tas-superstruttura (4.3.3.28): il-karatteristiċi ta' l-elettriku tal-binarju għandhom ikunu hekk illi jgħaddi b'mod adegwat il-kurrent tar-ritorn tal-ġbid (is-subsistema ta' l-enerġija) u jamministraw kull funzjoni oħra assoċjata ma' ċerti tipi ta' sistemi tal-kontroll tat-treni (is-subsistema tal-kmand tal-kontroll u tas-sinjalazzjoni). Il-proprjetajiet tas-sistema tat-twaħħil tat-treni trid ukoll tkun kompatibbli mal-ħtieġa ta' l-aħħar. 3.4 Il-konformità tas-subsistema ta' l-infrastruttura u l-kostitwenti tagħha mal-ħtiġiet essenzali tiġi vverifikata skond id-disposizzjonijiet iddikjarati fid-Direttiva 96/48/KE. 4. ID-DESKRIZZJONI TAS-SUBSISTEMA TA' L-INFRASTRUTTURA Is-sistema trans-Ewropea tal-ferroviji ta' veloċità qawwija, li għaliha tapplika d-Direttiva 96,48/KE u li minnha tagħmel parti s-subsistema ta' l-infrastruttura, hija sistema integrata li teħtieġ li l-parametri, l-interfaces u t-twettiq tax-xogħol bażiċi jiġu vverifikati b'mod partikolari għalbiex jiżguraw illi s-sistema hija inter-operabbli rigward il-ħtiġiet essenzali. Min-naħa ta' l-inter-operabbiltà, is-subsistema ta' l-infrastruttura hija kkaratterizzata mill-ħtiġiet tal-parametri, l-interfaces u t-twettiq tax-xogħol li ġejjin: 4.1. IL-PARAMETRI BAŻIĊI TAS-SUBSISTEMA TA' L-INFRASTRUTTURA Il-parametri bażiċi tas-subsistema ta' l-infrastruttura kif tirrigwarda l-linji ta' veloċità qawwija hija deskritta u ddikjarata f'dan il-kapitolu. Il-ħtiġiet partikolari għalbiex jiżguraw il-kompatibbiltà tal-linji miżjuda fil-grad u li jikkonnettjaw huma ddettaljati fil-Punt 4.3. Il-parametri bażiċi għalbiex tinkiseb l-inter-operabbiltà huma dawk elenkati fl-Annes II mad-Direttiva 96/48/KE. Disgħa minnhom għandhom x'jaqsmu ma' l-infrastruttura: - il-qies standard minimu ta' l-infrastruttura (1), - ir-raġġ minimu tal-liwja (2), - il-qies standard tal-binarju (3), - it-tagħbija massima tal-binarju (4) - it-tul minimu tal-pjattaforma (5), - il-għoli tal-pjattaforma (6), - il-karatteristiċi tal-konfini fejn jidħol il-ħoss ta' barra (17), - il-karatteristiċi tal-konfini fejn jidħlu l-vibrazzjonijiet ta' barra (18), - il-karatteristiċi marbuta ma' l-aċċess tal-persuni b'diżabbiltà (22). B'żieda ma' dawn il-parametri bażiċi, għandhom jiġu kkunsidrati wkoll dawn li ġejjin: - il-varjazzjoni massima tal-pressa fil-mini (23), - il-pendili massimi għat-telgħa u għan-niżla (24), - id-distanza minima bejn iċ-ċentri tal-binarji (25). Ċertu numru ta' interfaces huwa assoċjat mal-parametri bażiċi. Il-lista sħiħa ta' l-interfaces u ta' l-elementi li jikkarattwerizzawhom hija mogħtija fil-Punt 4.2. 4.1.1. Il-qies standard massimu ta' l-infrastruttura (il-Parametru 1) Il-qies standard minimu ta' l-infrastruttura li jrid jintuża għal-linji ta' veloċità qawwija li trid tinbena għandu jikkonforma mal-profil kinematiku tar-riferiment tal-GC (irreferi għall-Anness G). Il-qies standard mnimu ta' l-infrastruttura tal-linji eżistenti ta' veloċità qawwija, tal-linji miżjuda fil-grad u tal-linji tal-konnessjoni jeħtieġu biss li jinġiebu għall-GC fuq dawk il-linji li għalihom studju ekonmiku juri l-vantaġġi ta' dan l-investment. Id-disposizzjonijiet li japplikaw għall-element tal-"qies standard minimu ta' l-ispazju vojt" (4.3.3.1) huma ddefiniti fil-Punt 4.3.3 għall-kategoriji tal-linji differenti interessati u fil-Punt 7.3 għal-linji b'karatteristiċi speċifiċi. 4.1.2. Ir-raġġ minimu tal-liwja (il-Parametru 2) Meta jkun qegħdin jiġu ddisinjati l-linji għall-ħidma ta' veloċità qawwija, ir-raġġ minimu tal-liwja magħżula għandu jkun hekk illi, għall-posizzjoni mżerżqa (4.3.3.7) iffissata għal-liwja taħt konsiderzzjoni id-defiċjenza fil-posizzjoni mżerżqa (4.3.3.8) ma taqbiżx, waqt il-ġiri bil-veloċità massima li għaliha l-linja tkun ippjanata, il-valuri indikati fil-Punt 4.3.3 "It-Twettiq tax-xogħol speċifikat". Fuq il-binarji fejn isiru biss movimenti bil-mod tas-settijiet tat-treni inter-operabbli (il-binarji ta' l-istazzjonijiet u l-binarji tal-passaġġi, il-binarji ta' l-imħażen u tal-mistrieħ), ir-raġġ minimu oriżżontali tad-disinn għal kull liwja iżolata ma għandhiex tkun inqas minn 150 m. Fil-ħidma attwali, saħansitra meta jitħallew varjazzjonijiet għall-allineament, ir-raġġ minimu effettiv laterali ma għandux ikun inqas minn 125 m. Rigward il-profil ta' l-allineament vertikali, ir-raġġ tal-liwja ma għandux ikun inqas minn 600 m fuq quċċata u 900 m f'ħofra. Id-dettalji tal-ħtiġiet li jirrigwardaw dan l-parametru rigward il-linji vvjaġġati b'veloċità baxxa huma mogħtija fil-punt 4.3.3 "It-Twettiq tax-xogħol speċifikat" taħt l-element "Il-binarji tat-teħid tal-mistrieħ: ir-raġġ massimu oriżżontali u vertikali tal-liwja, il-pendili għat-telgħa u għan-niżla, id-distanza bejn il-binarji" (4.3.3.5). 4.1.3. Il-qies standard tal-binarji (il-Parametru 3) Id-distanza nominali ta' bejn il-binarji (il-qies standard) fis-subsistema ta' l-infrastruttura għandha tkun ta' 1435 mm. Tikkorrispondi mad-distanza ta' bejn in-naħat attivi tar-ras tal-ferrovija, imkejla f'għoli ta' 14.5 mm (± 0,5 mm) taħt il-wiċċ tal-mixi. Fl-istadju tad-dissin u, iktar tard, tal-kostruzzjoni u tal-ħidma, il-qies standard tal-binarji għandu jinżamm fil-limiti speċifikati fil-Punt 4.3.3 "It-Twettiq tax-xogħol speċifikat" fejn jirrigwarda l-element tal-"qies standard u t-tolleranzi ta' bejn il-binarji" (4.3.3.10). 4.1.4. Il-qawwa massima li taġixxi fuq il-binarju (il-Parametru 4) Il-forzi vertikali Il-binarji, il-bidliet u l-qsim tal-binarji għandhom ikunu ddisinjati galbiex mil-inqas jifilħu l-forzi li ġejjin: - it-tagħbija massima statika fuq il-fus permissibbli għat-treni inter-operabbli, kif iddefinita bit-tolleranzi aċċettabbli tagħha fil-Punt 4.1.2 tat-TSI tal-magni u l-vaguni tat-treni. It-tagħbija massima statika tal-P0 għal fus immotorizzat ma għandhiex taqbeż: - Fil-każ tal-magni u l-vaguni tat-treni iddisinjati għalbiex joperaw fuq linji mibnija apposta għal veloċità qawwija b'veloċitàjiwet egwali jew ikbar minn 250 km fis-siegħa: il-PO < jew ≤ 17 t/il-fus meta l-V > 150 km fis-siegħa; il-PO < jew ≤ 18 t/il-fus meta l-V > 250 km fis-siegħa; fejn il-V ≤ l-veloċità massima tas-servizz. It-tagħbija statika tal-P0 għal fus mhux immotorizzat ma għandħiex taqbeż is-17 t, - Fil-każ tal-magni u l-vaguni tat-treni iddisinjati għalbiex joperaw fuq linji mibnija miżjuda fil-grad apposta għal veloċità qawwija b'veloċitajiet egwali għal jew ikbar minn 250 km fis-siegħa: ir-regoli tekniċi fl-użu fuq dawn il-linji huma applikabbli u jridu jiġu stabbliti fir-Registru ta' l-Infrastruttura. Dawn il-valuri massimi jridu jiġu kkunsidrati b'tolleranza ta' 2 % għal tagħbija medja fuq il-fus tas-sett intier tat-tren. Barra minn hekk, għal kull tagħbija individwali fuq il-fus hija aċċettabbli tolleranza ta' 4 %. B'żieda ma' dan, id-differenza fit-tagħbija statika bejn kull naħa ta' l-istess vettura ma' għandiex taqbeż is-6 %. - it-tagħbija dinamika massima ta' fuq ir-rota, kif iddefiniti fil-Punt 4.1.1 tat-TSI tal-magni u l-vaguni tat-treni, li tista' tiġi eżerċitata mis-settijiet tat-treni inter-operabbli, ma għandhiex taqbeż il-limiti li ġejjin: - il-180 kN għall-vetturi meta l-veloċità massima tkun ikbar minn 200 km fis-siegħa imma inqas minn 250 km fis-siegħa jew egwali għaliha, - il-170 kN għall-vetturi meta l-veloċità massima tkun ikbar minn 250 km fis-siegħa imma inqas minn 300 km fis-siegħa jew egwali għaliha, - il-160 kN għall-vetturi meta l-veloċità massima tkun ikbar minn 300 km fis-siegħa. Is-superstruttura tal-binarji għandha tqis ukoll il-karatteristiċi tekniċi (it-tagħbija ta' fuq il-fus, il-veloċità) tat-treni inter-operabbli li jistgħu jiġu awtorizzati fuq il-linja. L-ispeċifikazzjonijiet tar-reżistenza tal-binarji għat-tagbijiet vertikali huma mogħtija fil-Punt 4.3.3 taħt l-elementi "Ir-reżistenza tal-binarji u tal-l-bdil u tal-qsim tal-binarji għall-forzi vertikali" (4.3.3.16) u "l-ebusija tal-binarji": (4.3.3.22). Il-forzi laterali Il-binarji, il-bdil u l-qsim tal-binarji għandhom ikunu kapaċi jifilhu mill-inqas il-forzi laterali li ġejjin, li huma ddefiniti fil-Punt 4.1.1 tat-TSI tal-magni u l-vaguni: - il-forza massima laterali totali dinamika eżerċitata minn sett ta' roti fuq il-binarju: ≤ P 3 li hija t-tagħbija statika massima fuq kull fus, f'kN ijiet, tal-vetturi ammessi għal fuq il-linja (il-vetturi tas-servizz, it-treni ta' veloċità qawwija u treni oħra). Dan il-limitu huwa speċifiku għar-riskju tal-qalba laterali tal-binarji mogħtija s-saborra taħt forzi dinamiċi laterali, - il-proporzjon tal-forzi laterali ta' rota għal dawk vertikali: ≤ 0,8 , bil-Y u l-Q jkunu rispettivament il-forza dinamika laterali u vertikali tar-rota fuq il-binarju. Dan il-limitu jikkaratterizza r-riskju li r-rota tirkeb il-binarju. Is-superstruttura tal-binarji għandha tqis ukoll il-karatteristiċi tekniċi (it-tagħbija ta' fuq il-fus, il-veloċità) tat-treni inter-operabbli li jistgħu jiġu awtorizzati li jgħaddu fuq il-linja. L-ispeċifikazzjonijiet tar-reżistenza tal-binarji għall-forzi laterali huma ddikjarati fil-Punt 4.3.3 għall-elementi ta' "Ir-reżistenza tal-binarju u tal-qlib u l-qsim tal-binarji għall-forzi laterali" (4.3.3.17) Il-forzi lonġitudinali Il-binarji, il-bdil u l-qsim tal-binarji għandhom jifilħu għall-forzi lonġitudinali ddefinti fil-Punt 4.1.1 tat-TSI tal-magni u l-vagunitat-treni, li jikkorrispondu għall-aċċelerazzjonijiet u d-deċelerazzjonijiet massimi ta 2,5 m/s2 eżerċitati mit-treni inter-operabbli ta' veloċità qawwija, kif ukoll mill-effetti taż-żieda fit-temperatura li tmur magħhom. Is-superstruttura tal-binarji għandha wkoll tiflaħ il-forzi lonġitudinali tat-treni mhux inter-operabbli maħsuba li jimxu fuq il-linja (il-vetturi tas-servizz u treni oħra) li jikkorrispondu ma' l-aċċelerazzjonijiet u d-deċelerazzjonijiet ta' hawn fuq. L-ispeċifikazzjonijiet tar-reżistenza tal-binarji għall-forzi lonġitudinali huma mogħtija fil-Punt 4.3.3 għall-element ta'-"Ir-reżistenza tal-binarji u tal-bdil u l-qsim tal-binarji għall-forzi tal-brejkijiet u tal-bidu tal-mixi" (4.3.3.21). 4.1.5 It-tul minimu tal-pjattaforma (il-Parametru 5) It-tul tal-pjattaformi għandu jħalli l-aċċess u l-egress tal-passiġġieri permezz tal-bibien tat-treni inter-operabbili li għalihom jista' jkollhom aċċess, fil-ħidma kummerċjali normali. Sakemm jiġu osservati l-ħtiġiet tal-Punt 7.3 ta' dan it-TSI, it-tul utli tal-pjattaformi aċċessibbli għall-pubbliku għandhom ikunu mill-inqas 400 m fuq il-linji l-ġodda li jridu jinbnew u għall-linji miżjuda fil-grad tal-veloċità qawwija. Fuq l-linji eżisenti ta' veloċità qawwija u fuq il-linji miżjuda fil-grad tal-veloċità qawwija, jirrigwardaw biss dawk l-istazzjonijet fejn it-treni ta' veloċità qawwija jieqfu skond il-kondizzjonjiet normali tas-servizz. Meta, fuq dawn il-linji, tkun diffiċli l-applikazzjoni tad-disposizzjonijiet tal-Kapitolu 7 "L-Implimentazzjoni" għalbiex jiżdied it-tul tal-pjattaformi eżistenti, il-Manager ta' l-Infrastruttura għandu jagħmel uħud mill-pjattaformi fl-istazzjonijiet disponibbli għas-sewrvizz kummerċjali lill-operaturi li għandhom imbagħad jorganizzaw is-servizz tagħhom kif approprjat. 4.1.6 Il-għoli tal-pjattaformi (il-Parametru 6) Il-karatteristiċ tal-pjattaformi għandhom ikunu kompatibbi ma' l-arranġamenti tat-tlugħ abbord il-magni u l-vaguni tar-treni inter-operabbli. Sakemm ikunu osservati l-ħtiġiet tal-Punt 7.3, huma permessi żewġ valuri għall-għoli tal-pjattaforma: 550 u 760 mm. Dawn il-valuri jistgħu jinbidlu skond it-twettiq tax-xogħol mistenni mil-linji, skond id-disposizzjonijiet tal-Punt 4.3.3 "It-twettiq tax-xogħol speċifikat" (4.3.326: - il-pjattaformi tal-passiġġieri). 4.1.7 Il-karatteristiċi tal-konfini marbuta mal-ħoss minn barra (il-Parametru 17) Il-livell tal-ħoss iġġenerat mis-sistema trans-Ewropea tal-ferroviji ta' veloċità qawwija għandha tibqa' aċċettabbli għall-mad-dwar tagħha u miżmuma fil-limiti xierqa għalbiex jiġu pproteġuti l-popolazzjonijiet tal-mad-dwar u l-attivitajiet tagħhom. L-istudju ta' l-impatt ambjentali meħtieġ li jitwettaq minn qabel skond id-Direttva tal-Kunsill 85/337/KEE u ddikjarata fil-4.3.3.1.1 hawn taħt, irid juri li l-livelli tal-ħoss ipperċepiti minn ta' mad-dwar matul l-infrastruttura l-ġdida jew miżjuda fil-grad (jew il-livelli tal-ħoss iġġenerati mit-treni inter-operabbli jew il-livelli globali ekwivalenti għall-ħsejjes kollha tat-traffiku, jiddependu fuq il-kriterji applikati) ma jridux jaqbżu l-livelli ddefiniti bir-regoli nazzjoniali li jkunu qegħdin jiġu applikati, wara li jitqiesu l-karatteristiċi ta' l-emissjonijiet tal-ħsejjes tat-treni inter-operabbli kif iddefinit fit-TSI tal-magni u l-vaguni tat-treni. 4.1.8. Il-karatteristiċi tal-konfini marbuta mal-vibrazzjonijiet ta' barra (il-Parametru 18) It-tħaddim tas-sistema trans-Ewropea tal-ferroviji ta' veloċità qawwija fi stat normali tal-manutenzjoni ma għandux jirriżulta f'livell ta' vibrazzjonijiet miġrura bl-art li ma jkunux aċċettabbli għall-mad-dwar tagħha u l-attivitajiet lokali. L-istudju ta' l-impatt ambjentali meħtieġ li jitwettaq minn qabel skond id-Direttiva tal-Kunsill 85/337/KEE u ddikjarat fil-4.2.3.1.1 hawn taħt, irid juri li l-livelli tal-vibrazzjonijiet mistennija matul l-infrastruttura l-ġdida jew miżjuda fil-grad matul il-pasaġġ tat-treni inter-operabbli ma jaqbżux il-livelli ddefiniti bir-regoli nazzjoniali li jkunu qegħdin jiġu applikati, wara li jitqiesu l-karatteristiċi tat-treni inter-operabbli kif iddefiniti fit-TSI tal-magni u l-vaguni tat-treni. 4.1.9 Il-karatteristiċi marbuta ma' l-aċċess għall-persuni b' diżabbiltà (il-Parametru 22) Bil-għoli possibbli taż-żewġ pjattaformi (550 mm u 760 mm) speċifikat fit-TSI ta' l-infrastruttura, mhux probabbli li l-aċċess tal-livell mill-pjattaforma għal fuq it-tren irid jinkiseb kullimkien fuq in-network. Irid ikun għalhekk meħtieġ li jintużaw soluzzjonijiet tekniċi u mekkaniċi għalbiex din il-probema tingħeleb rigward il-persuni b' diżabbiltà. Jista' jiġi adottat numru ta' soluzzjonijiet disponibbli fuq in-network trans-Ewropea ta' veloċità qawwija li jinkludu: - soluzzjonijiet tal-magni u l-vaguni tat-treni: - rampa integrata għabiex isservi ta' pont għal-fuq il-magna u l-vaguni tat-treni, - lift integrat għal-fuq il-magni u l-vaguni tat-treni. - soluzzjonijiet ta' l-infrastruttura: - pjattaforma li togħla, - pjattaforma mgħollija b'mod parzjali. - soluzzjonijiet operattivi: - rampa li tinġarr imqiegħda mill-personal operattiv, - lift mobbli imqiegħed mill-personal operattiv. Fuq il-linji ta' veloċità qawwija li jridu jinbnew, għandhom isiru d-disposizzjonijiet meħtieġa għall-aċċess ħafif għal fuq il-pjattaformi u t-treni mill-persuni b'diżabbiltà u, safejn u sakemm raġjonevolment applikabbli, mingħajr assistenza speċjali. Fuq il-linji miżjuda fil-grad u tal-konnessjoni, meta l-istazzjonjiet eżistenti mhux dejjem jippermettu aċċess ħafif għal fuq il-pjattaformi, trid tkun meħtieġa l-assistenza tal-personal li jħaddem l-istazzjon. (Ara wkoll l-4.3.3.26,il-pjattaformi tal-passiġġieri). 4.1.10. Il-varjazzjonijiet massimi tal-pressa fil-mini (il-Parametru 23) Il-mini għandhom ikunu ddisinjati hekk illi l-varjazzjoni massima tal-pressa (iddefinita bħala d-differenza bejn il-valuri qċaċet estremi tal-pressa pożittiva u negattiva) matul tren inter-operabbli ma għandhiex tkun iktar minn 10000Pascal matul il-passaġġ ta' tren minn ġo mina bil-veloċità massima permessa għall-istruttura. Din il-kondizzjoni għandha tapplika b'mod egwali meta treni ta' kull tip awtorizzati għall-użu tal-mina (it-treni ta' veloċità qawwija, it-treni tas-servizz u treni oħra) jgħaddu mill-mina. L-ispeċifikazzjonjiet li jirrigwardaw il-firxa ħielsa tas-sezzjoni transversali tal-mina huma mogħtija fil-Punt 4.3 "It-Twettiq tax-xogħol speċifikat" rigward l-element il-"mini u l-qtugħ imgħotti" (4.3.3.6). 4.1.1. Il-pendili massimi għat-telgħa u għan-niżla (il-Parametru 24) Sakemm ikunu osservati l-ħtiġiet tal-Punt 7.3 ta' dan it-TSI, il-pendili għat-telgħa u għan-niżla tal-linji l-ġodda ta' veloċità qawwija għandhom jiġu limitati għal 35 mm/m. Il-kondizzonijiet li japplikaw għal dan il-parametru fuq il-linji ta' veloċità qawwija li jridu jinbnew, il-linji miżjuda fil-grad u tal-konnessjoni huma speċifikari fil-Punt 4.3 "It-Twettiq tax-xogħol speċifikat" (4.3.3.4). 4.1.12. Id-distanza minima bejn iċ-ċentri tal-binarji (Il-Parametru 25) Il-għoti ta' l-ispazju bejn iċ-ċentri tal-binarji fuq il-linji l-ġodda ta' veloċità qawwija għandu jkun mill-inqas 4,5 m. Jistgħu jiġu adottati valuri differenti għal din id-dimensjoni fuq il-linji l-ġodda li għad iridu jinbnew u l-linji tagħhom tal-konnessjoni kif ukoll fuq il-linji eżistenti miżjuda l-grad skond it-twettiq tax-xogħol mistenni ta' dawn il-linji. Dawn il-varjazzjonijiet huma speċifikati fil-Punt 4.3.3 "It-twettiq tax-xogħol speċifikat" (4.3.3.2). 4.2. L-INTERFACES TAS-SUBSISTEMA TA' L-INFRASTRUTTURA 4.2.1. Min-naħa tal-kompatibbiltà teknika, l-interfaces tas-subsistema ta' l-infrastruttura ma' subsistemi oħra, li wħud minnhom huma speċifikati mill-parametri bażiċi ddefiniti fit-taqsima ta' qabel, huma dawn li ġejjin: L-interfaces mas-subsistema tal-magni u l-vaguni tat-treni: - il-qisien u l-ispazji vojta: dan l-interface jikkonsisti mill-qisien u l-ispazji vojta kollha meħtieġa sabiex it-treni ikunu jistgħu jimxu: il-qisien standard ta' l-istrutturi u tal-pajjatformi, il-qies standard tat-tagħbija tal-magni u l-vaguni tat-treni, l-ispazju vojt tal-pantografu u d-distanza ta' bejn iċ-ċentri tal-binarji, - it-trasferiment tat-tagħbijiet fiżiċi bejn il-vettura u l-infrastruttura, fi tliet direzzjonijiet - laterali, verikali u lonġitudnali - sewwa jekk permezz tal-kuntatt tar-rota mal-binarju jew permezz tas-sistemi tal-brejkijiet abbord il-vetturi, li ma jużawx l-adeżjoni tar-roti, - l-allineament tal-binarju, li l-karatteristiċi tiegħu jiddefdinixxi l-kondizzjonijiet ta' l-operat tas-sospensjonijiet tal-vettura, - l-effetti ajrudinamiċi reċiproċi bejn l-ostakoli fissi u l-vetturi, u bejn il-vetturi nfushom meta jinkroċjaw, - l-effetti tal-pressa meta jgħaddu minn ġol-mini u l-istazzjonijiet ta' taħt l-art, u l-effetti tal-veloċità ta' l-arja fl-istazzjonijiet ta' taħt l-art, - l-aċċessibbilità tat-treni, fl-istazzjonijiet u fuq il-binarji miftuħa għall-arja fl-eventwalità li l-passiġġieri jkunu jridu jiġu evakwati, - kull sistema ta' monitoraġġ stallata fuq l-art. L-interfaces mas-subsistema ta' l-enerġija: - il-qies ta' bejn l-istrutturi ffissati għall-arbli tal-linja ta' 'l fuq mill-art, - l-ispazju vojt ta' l-elettriku għal-linji 'l fuq mill-art u l-pantografu u l-inċidenza tiegħu fuq l-istrutturi, - it-trasmissjoni tal-kurrenti tal-ġbid mill-binarju. L-interfaces mas-"subsistema tal-kmand tal-kontroll u s-sinjalazzjoni": - il-qies standard ta' l-istrutturi rigward l-elementi ta' din is-subsistema stallata matul il-binarji jew fissi ma' l-istrutturi, - it-trasmissjoni tal-kurrenti tas-sinjalazzjoni minn ġol-binarju. L-interfaces mas-subsistema ta' l-operat: - l-aċċessibbiltà tat-treni fl-istazzjonijiet fl-eventwalità ta' evakwazzjoni fuq linja miftuħa għall-arja, - it-tiskir tal-bdil tal-binarji għalbiex iqiegħed fiż-żgur it-treni fuq il-mogħdijiet tagħhom iddisinjati, - il-provvediment tat-tiswija f'każ ta' ħsara u tal-mezzi għalbiex it-treni/magni/vaguni jerġgħu jitqiegħdu fuq il-binarji. L-interfaces mas-"subsistema tal-manutenzjoni": - l-arranġament tal-linji żgħar tal-ġnub tas-servizz għall-mistrieħ tat-treni. L-interfaces mas-"subsistema ta' l-ambjent": - il-vibrazzjonijiet iġġenerati fl-ambjent ta' fuq in-naħa tal-linja, - il-ħsejjes iġġenerati fl-ambjent ta' fuq in-naħa tal-linja. 4.2.2. L-interfaces ta' hawn fuq huma kkaratterizzati bl-elementi li ġejjin, li jirrigwardaw il-ħtiġiet applikabbli għall-kisba tal-livelli tat-twettiq tx-xogħol speċifikati għal kull kategorija ta' linja tas-sistema trans-Ewropea tal-ferroviji ta' veloċità qawwija huma ddikjarati fil-Punt 4.3.3 "It-Twettiq tax-xogħol speċifikat": - il-qies minimu ta' bejn l-istrutturi (4.3.3.1) - id-distanza bejn il-linji taċ-ċentru bejn il-binarji (4.3.3.2), - l-effetti ajrudinamiċi dwar l-infrastruttura (4.3.3.3), - il-pendili massimi għat-telgħa u għan-niżla (4.3.3.4), - ir-raġġ minimu orizzontali u vertikali tal-liwjiet fil-binarji tal-mistrieħ tat-treni (4.3.3.5), - ix-xogħlijiet taħt il-livell ta' l-art bħall-mini u l-qtugh imgħottija (4.3.3.6), - il-posizzjoni mżerżqa (4.3.3.7), - id-defiċjenza tal-posizzjoni mżerżqa (4.3.3.8), - il-koniċità ekwivalenti (4.3.3.9), - il-qies standard tal-binarju u t-tolleranzi (4.3.3.10), - l-inklinazzjoni tal-binarju (4.3.3.11), - il-profil tar-ras tal-binarju (4.3.3.12), - it-tagħbijiet vertikali fuq l-istrutturi (4.3.3.13). - it-tagħbijiet orizzontali transveri fuq l-istrutturi (4.3.3.14), - it-tagħbijiet lonġitudinali fuq l-istrutturi (4.3.3.15), - ir-reżistenza tal-binarji, il-bdil u l-qsim tal-binarji għat-tagħbijiet vertikali (4.3.3.16), - ir-reżistenza tal-binarji, tal-bdil u ta' l-qsim tal-binarji għat-tagħbijiet laterali (4.3.3.17), - il-kwalità ġeometrika tal-binarju (4.3.3.18), - is-sockets u l-qsim tal-binarji: għamliet ta' nofs settijiet talqlib u l-qsim tal-binarji (4.3.3.19), - is-sockets u l-qsim tal-binarji: il-kondizzjonijiet funzjonali (4.3.3.20). - ir-reżistenza tal-binarju u tal-bdil tal-binarji għall-forzi ta' l-applikazzjoni tal-brejkijiet u tal-bidu tal-mixi (4.3.3.21), - l-ebusija tal-binarju (4.3.3.22), - l-efetti ta' l-irjieħ laterali (4.3.3.23) - l-apparat li jikxef il-hotboxes (4.3.3.24), - l-aċċess għall-istallazzjonijiet tal-linji jew l-intrużjoni fihom (4.3.3.25), - il-pjattaformi tal-passiġġieri (4.3.3.26), - l-istazzjonijiet ta' taħt l-art b'veloċità qawwija (4.3.3.27),(4.3.3.27) - il-karatteristiċi tat-trasmissjoni ta' l-elettriku tas-soprastruttura (4.3.3.28). 4.2.3. Il-kondizzjonijiet regolatorji u opeattivi Sabiex jiggarantixxu l-koerenza tas-sistema tans-Ewropea tal-ferroviji ta' veloċità qawwja, dawn l-interfaces huma bla ħsara għad-disposizzjonijiet regolatorji u operattivi li ġejjin: 4.2.3.1. Il-kondizzjonijiet regolatorji 4.2.3.1.1. Il-protezzjoni ta' l-ambjent Il-ħtiġiet Komunitarji bħall-protezzjoni ta' l-ambjent huma ddikjarati fit-testi leġislattivi u regolatorji mgħoddija b'liġi mill-Istati Membri għalbiex jinfurzawhom; it-testi li jridu jiġu kkonformati magħhom fid-disinn tal-linji mibnija apposta għall-veloċità qawwja fit-territorju ta' kull Stat interessat. L-istudji dwar l-impatt fuq l-ambjent: Bl-applikazzjoni tad-Direttiva tal-Kunsill 85/337/KEE li tirrigwarda l-istima ta' l-effetti ta' ċerti proġetti fuq l-ambjent, matul id-disinn ta' linja mibnija apposta għall-veloċità qawwija, l-impatti ambjentali tal-proġetti jridu jiġu indirizzati fi studju preliminari skond il-ħtiġiet tal-leġislazzjoni nazzjonli ta' l-Istat interessat magħmula liġijiet għalbiex japplikaw id-disposizzjonijiet Komuntarji. L-istudju ta l-impatt irid jiddikjara: - il-miżuri meħuda għalbiex jiżguraw illi l-ispeċifikazzjonijiet ta' dan it-TSI li għandhom x'jaqsmu mal-parametru "Il-karatteristiċi tal-konfini marbuta mal-ħoss ta' barra" ddikjarat fil-Punt 4.1.7 jiġu kkonformati miegħu. Il-livelli tal-ħoss ipperċepiti mill-ġirien matul infrastrutturi ġodda jew miżjuda fil-grad (jew il-livelli tal-ħoss iġġenerati mit-treni inter-operabbli jew il-livelli globali tal-ħoss ekwivalenti tat-traffiku kollu li jiddependu fuq il-kriterji applikabbli) għandhom ikunu kkalkolati wara li jitqies il-livell massimu ta' l-emissjoni tat-treni interoperabbli kif iddefinit fil-4.1.8 tat-TSI tal-magni u l-vaguni tal-treni, u jekk għandu ikun il-każ, tat-traffiku mistenni mit-tipi kollha tat-treni għaddejja fuq il-linja. - il-miżuri meħuda għalbiex jiżguraw li l-ispeċifikazzjonijiet ta' dan it-TSI li għandhom x'jaqsmu mal-parametru "Il-karatteristiċi tal-konfini marbuta mal-vibrazzjonijiet ta' barra" ddikjarat fil-Punt 4.1.8 jiġu kkonformati miegħu. 4.2.3.1.2. Il-protezzjoni min-nar Il-karatteristiċi tal-kostruzzjoni ta' l-istazzjonijiet ta' taħt l-art tal-linji ta' veloċità qawwja għandhom jissodisfaw il-ħtiġiet iddikjarati fid-Direttiva 89/106/KEE tal-21 ta' Diċembru 1988 u d-dokument interpretattiv tagħha li jirrigwarda il-Ħtieġa Essenzali Nru 2 għas-Sigurtà "Is-Sigurtà min-Nar". Din il-ħtieġa tindirizza l-arranġamenti li japplikaw għall-bini u l-pjattaformi ta' l-istazzjon aċċessibbli għall-passiġġieri u b'mod partikolari l-oġġetti li għandhom x'jaqsmu mad-dwal u t-tagħmir li jissinjala l-ħruġ ta' emerġenza. L-applikazzjoni ta' dawn il-miżuri għandha tqis it-tagħbija tan-nar irrappreżentata minn kull tren ta' veloċità qawwija mwaqqaf fl-istazzjon. Il-prodotti wżati fil-kostruzzjoni ta' l-istazzjonjiet ta' taħt l-art fuq il-linji ta' veloċità qawwija għandhom jissodisfaw l-ispeċifikazzjonijiet tekniċi u l-istandards Ewropej imfassla għalbiex jipproteġu l-faċilitajiet ta' kontra n-nar, skond l-Artikolu 4 tad-Direttiva 89/106/KEE jew, jekk ta' l-ewwel ikun nieqes, skond ir-regolamenti li jikkorrispondi ma' dawn il-ħtiġiet f'dan it-TSI. 4.2.3.1.3. Il-mini t-twal Għandhom jittieħdu l-miżuri approprjati għalbiex iqisu l-kondizzjonijiet partikolari tas-sigurtà fil-mini t-twal. Fl-assenza ta' disposizzjonijiet attivi Komunitarji, il-leġislazzjoni applikabbli għandha tkun dik iddefinita minn kull Stat Membru li fit-territorju tiegħu jipproċedi l-proġett ta' infrastruttura, jew bi ftehim bejn l-Istati Membri interessati fil-każ ta' proġett internazzjonali. Fejn l-ebda regoli nazzjonali ma ġew introdotti, l-entità aġġudikanti jew il-Manager ta'l-Infrastruttura għandu jissottometti l-proposta tiegħu għad-disposizzjonijiet li jridu jiġu adottati, lill-Awtorità Nazzjonali ta'l-Istat Membru kkonċernat, biex il-miżuri mittieħda jkunu jistgħu jiġu vverifikati. Id-disposizzjonijiet meħuda mill-entità aġġudikanti għandhom jippermettu l-moviment ħieles tas-settijiet tat-treni inter-operabbli bħal dawk deskritti fil-Punti 4.3.11, 4.3.13 u 4.3.14 tat-TSI tal-magni u l-vaguni tat-treni. Il-karatteristiċi tal-magni u l-vaguni tat-treni hekk speċifikati huma msejsa fuq it-twettiq tax-xogħol li ġej: - l-abbiltà ti tinżamm veloċità ta' mill-inqas 80 km fis-siegħa għal 15-il minuta b'nar abbord, - il -preżenza ta' apparat li jikxef in-nar f'żoni speċifiċi tat-tren, - il-preżenza ta' allarm, għad-disposizzjoni tal-passiġġieri, li ma jwaqqafx it-tren, - ir-reżistenza għan-nar tal-materjali (is-sorsi possibbli tat-tqabbid tan-nar, it-tagħbija tan-nar u l-proprjetajiet tad-dħaħen/eżalazzjonijiet), - l-adozzjoni ta' miżuri li jevitaw il-propagazzjoni tad-dħaħen u l-eżalazzjonijiet (il-waqfien tas-sistema tal-kondizzjonament ta' l-arja) u li jipproteġu lill-passiġġieri. - is-sistema tal-komunikazzjoni abbord li tgħaqqad l-ekwipaġġ tat-tren u l-passiġġieri. Dawn il-karatteristiċi huma l-bażi għalbiex jiġu ddefiniti d-disposizzjonijiet li jridu jiġu adottati skond il-karatteristiċi tas-sistema nfisha (it-tul, it-tip ta' mina: binarju singolu jew doppju, is-sezzjoni transversali, eċċ.) skond ir-regoli nazzjonali sabiex jiżguraw il-livell tas-sigurtà għall-magna u l-vaguni tat-tren inter-operabbli bil-veloċità ddedikata tiegħu. B'żieda ma' dan, jekk il-pjattaformi jinbnew f'żoni speċifiċi tal-mina sabiex jipprovdu egress ħafif jew lejn żoni protetti tas-salvataġġ, jew għal mogħdija laterali ddefinita skond ir-regoli nazzjonali applikabbli, il-għoli tagħhom għandu jkun bejn il-550 u s-760 mm hekk li jiżguraw il-kompatibbiltà ma' l-aċċess għall-magna u l-vaguni tat-tren. Dawn iż-żoni speċifiċi għandhom jiġu indikati fir-Registru ta' l-Infrastruttura tal-linja interessata. 4.2.3.2. Il-kondizzjonijiet operattivi 4.2.3.2.1. Il-Kummisjoni Dan l-aspett huwa ttrattat fil-Kapitolu 6. 4.2.3.2.2. Il-pjan tal-manutenzjoni Għandu jitfassal pjan tal-manutezjoni mill-Manager ta' l-Infrastruttura jew mir-rappreżentant awtorizzat tiegħu sabiex jiżguraw li jinżammu l-karatteristiċi speċifikati ta' l-interfaces tas-subsistema ta' l-infrastruttura fil-limiti speċifikati tagħhom. Il-pjan tal-manutenzjoni jrid mill-inqas ikun fih id-dokumenti li ġejjin: - sett tal-valuri tal-limiti tas-sigurtà (il-valuri tal-limitu li jwasslu għal-limitazzjoni tal-veloċitajiet tat-treni) għall-parametri li ġejjin tal-kwalità ġeometrika tal-binarju: il-livell lonġitudinali, il-livell inkroċjat, l-allineament u l-qies standard tal-binarji, kif iffissati għas-sistemi li jkejlu l-ġeometrija tal-binarji wżati mill-Manager ta' l-Infrastruttura jew mir-rappreżentant tiegħu. Dawn il-valuri jridu jkunu egwali l-iktar għal dawk speċifikati fl-istandards u r-regolamenti li ġejjin: - għal-livell lonġitudinali, il-liwja tal-linja u tal-binarju, il-valuri indikati taħt "il-kwalità tal-ġeometrija tal-binarji" (4.3.3.18) fil-Punt 4.3.3, - għad-dimensjoni medja tal-qies standard tal-binarju ta' ikbar minn 100 m, il-valuri indikati taħt 'il-qies standard tal-binarju (4.3.3.10) fil-Punt 4.3.3 għal-linji b'livelli differenti ta' twettiq tax-xogħol, - indikazzjoni tal-frekwenza tal-kontrolli u tat-tolleranzi fuq il-valuri mkejla ta' l-istandards geometriċi u tal-mezzi wżati sabiex jiġu kkontrollati, b'għal dawn ta' l-aħħar indikazzjoni tar-regoli ta' l-ekwivalenza mal-valuri kkwotati fil-Punt 4.3.3, - il-miżuri meħuda (ir-restrizzjoni tal-veloċità, iż-żmien tat-tiswija meta jinqabżu l-valuri stabiliti, - ir-regoli li irrigwardaw l-marġini tas-sigurtà għall-qlib u l-qsim tal-binarji tal-linji, li jikkonformaw mal-ħtiġiet iddikjarati taħt "il-qlib u l-qsim tal-binarji" fil-Punt 4.3.3 (43.3.20), - indikazzjoni tal-frekwenza li fiha l-binarji jridu jiġu spezzjonati u tal-mezzi ta' l-ispezzjoniii użati, - indikazzjoni tal-frekwenza li fiha l-binarju (is-sistemi tar-rbit tal-binarju u tal-fallakki li jifirdu l-binarju) iridu jiġu spezzjonati. 4.2.3.2.3. Eċċessjoni għall-każ tat-tlestija tax-xogħol L-ispeċifikazzjonijiet tas-subsistema ta' l-infrastruttura u tal-kostitwenti inter-operabbli tagħha ddefniti fil-Kapitoli 4 u 5 tat-TSI japplikaw għal-linji f'kondizzjoni normali tal-funzjonament jew fil-każ ta' funzjonijiet ħżiena mhux mistennija li jeħtieġu l-applikazzjoni tal-pjan tal-manutenzjoni. F'ċerti sitwazzjonijiet li jinvolvu xogħlijiet ippjanati minn qabel, jista' jkun meħtieġ li dawn id-disposizzjonijiet jiġu sospiżi b'mod tempranju, għalbiex jippemettu t-tlestija tal-modifiki għas-subsistema ta' l-infrastruttura. Dawn l-eċċezzjonijiet temporanji għar-regoli tat-TSI għandhom jiġu ddefiniti mill-Manager ta' l-Infrastruttura tal-linja interessata, li għandu joqgħod attent li ma jridu jirriżultaw l-ebda riskji għas-sigurtà tat-treni għaddejja billi japplika d-disposizzjonijiet ġenerali li ġejjin: - l-eċċezzjonijiet permessi għandhom ikunu temporanji u ppjanati f'waqthom, - l-impriżi tal-ferroviji li joperaw fuq il-linja għandhom jagħtu avviż ta' dawn l-eċċezzjnijiet temporanji, tal-lokazzjoni ġeografika tagħhom, tan-natura tagħhom u l-mezzi tas-sinjalazzjoni, permezz ta' avviżi li jiddeskrivu, meta meħtieġa, it-tip tas-sinjali speċifiċi wżati. Kampjun ta' dan l-avviż għandu jiġi magħqud mar-Registru ta' l-Infrastruttura tal-linja interessata, - kull eċċezzjoni għandha tinkludi miżuri kumplimntarji tas-sigurtà, sabiex jiġi żgurat illi tissokta tintlaħaq il-ħtieġa tal-livell tas-sigurtà. Dawn il-miżuri kumplimentarji jistgħu, b'mod partiklari, jikkonsistu fi: - il-monitoraġġ approprjat tax-xogħlijiet involuti, - restrizzjonijiet temporanji tal-veloċità fuq is-sezzjoni tal-linja, li ma għandhomx jippermettu veloċità ogħla milli approprjata fiċ-ċirkostanzi. 4.2.3.2.4. L-ispazju laterali għall-passiġġieri fl-eventwalità tal-qbiż tal-binarju barra minn stazzjon Fuq il-linji ġodda mibnija għall-veloċità qawwija, għandu jiġi pprovvdut spazju biżżejjed matul kull binarju miftuħ għat-treni ta' veloċità qawwija; dan l-ispazju jrid jippermetti lill-passiġġieri li jinżlu minn fuq it-tren fuq in-naħa tal-binarji ta' biswit il-binarji tal-linja ta' mal-ġenb jekk dawn ta' l-aħħar ikunu għadhom imħaddma matul l-evakwazzjoni mit-tren. Meta l-binarji jinġarru fuq strutturi ta' l-inġinerija, in-naħa ta' l-ispazju vojt lil hemm mill-binarji għandu jkun fihom ħajt protettiv tal-parapett li jippermetti lill-passiġġieri li joħorġu fis-sigurtà. Fuq il-linji eżistenti, miżjuda fil-grad għll-veloċità qawwija, għandu jiġi pprovvdut spazju vojt simili laterali fil-lokazzjonijiet kollha fejn dan il-provvediment ikun prattikabbli raġjonevolment. Meta ma jistax jiġi pprovvdut spazju vojt biżżejjed, iż-żewġt itruf taż-żona tal-moviment ristrett għandu jiġi ssinjalat fuq is-sit u l-operaturi għandhom jiġu mgħarrfa b'din is-sitwazzjoni speċifika billi tissemma fir-Reġistru ta' l-Infrastruttura tal-linja interessata. Id-disposizzjonijiet partikolari li japplikaw f'mini twal ħafna huma speċifikati fil-Punt 4.2.3.1.3. 4.2.3.2.5. L-avviżi mogħtija lill-impriżi tal-ferroviji; il-mezzi tat-tiswija tal-ħsara wara l-qbiż tal-binarji Il-Manager ta' l-Infrastruttura għandu jgħarraf lill-impriżi tal-ferroviji interessati mil-proċeduri li bihom jistgħu jiġu informati dwar restrizzjonijiet temporanji tat-twettiq tax-xogħol li jaffettwa l-infrastruttura, li jista' jirriżulta minn avvenimenti mhux previsti normalment. Il-Manager ta' l-Infrastruttura għandu jagħti avviż ukoll lill-impriżi tal-ferroviji li jkun beħsiebhom joperaw linja tan-network trans-Ewropew tal-ferroviji ta' veloċità qawwija, dwar il-mezzi disponibbli għat-tiswija tal-ħsarat u l-operati tal-qbiż tal-binarji, dwar il-lokazzjoni taċ-ċentri responsabbli mill-ġestjoni tal-linji interssati, u mill-proċeduri li japplikaw għalbiex iħaddmuhom. L-impriżi tal-ferroviji għandhom jagħtu avviż lill-Manager ta' l-Infrastruttura dwar il-kondizzjonijiet speċifiċi li japplikaw għall-ħidmiet tat-tiswija jew tal-qbiż tal-binarji għat-treni tagħhom. Dan ta' l-aħħar għandu jiżgura illi l-personal inkarigat minn dan ix-xogħol ta' tiswija jkun irċieva tagħrif biżżejjed dwar il-kondizzjonijiet speċifiċi rilevanti għat-tipi ta' treni inter-operabbli li kull ċentru jkollu jittratta, jiddependi mil-linji koperti. 4.2.3.2.6. Ir-Reġistru ta' l-Infrastruttura Għal kull sezzjoni tas-sistema trans-Ewropea tal-ferroviji ta' veloċità qawwija, għandu jitfassal dokument waħdieni, imsejjaħ ir-"Reġistru ta' l-Infrastruttura", mill-entità aġġudikanti jew mir-rappreżentant awtorizzat tagħha, jew mill-Manager ta' l-Infrastruttura. Dan id-dokument jikkompila l-karatteristiċi tal-linji interessati għas-subsistemi kollha li jinkludu t-tagħmir fiss. Jippermetti: - lill-Istat Membru li jkun responabbli mit-tqegħid tas-subsistema għas-servizz li jipprovdi dokument li jiddeskrivi, għal kull linja tan-network trans-Ewropew ta' veloċità qawwija, il-parametri prinċipali li jirregolaw l-operat tagħhom, - lill-Manager ta' l-Infrastruttura, li jipprovdi registru dokumentarju li jissommarizza l-linji interessati, li jippermetti t-traċċjar ta' l-evoluzzjonijiet futuri fl-implimentazzjoni tat-TSI, - lill-impriżi tal-Ferroviji li jipprovdu s-servizzi fuq il-linja jew li jkunu qegħdin ifittxu li jipprovduhom li jkunu mgħarrfa dwar il-karatteristiċi prinċipali tagħha u dwar il-parametri jew l-ispeċifikazzjonjiet ta' l-inter-operabbiltà, li jiddependu fuq il-għażla speċifika tal-Manager ta' l-Infrastruttura. Rigward is-subsistema ta' l-infrastruttura, dan id-dokument għandu jindika għal kull sezzjoni omoġenja tal-linja u għal kull tagħmir partikolari, l-ispeċifikazzjonijiet ġenerali jew partikolari li jkunu ġew adottati, li jeħtieġu li jiġu mifhuma għat-tħaddim tal-linja. Dawn huma elenkati fl-Anness E. L-entità aġġudikanti jew il-Manager ta' l-Infrastruttura għandhom iwaħħlu dan id-dokument bħala appendiċi mad-dikjarazzjoni tal-KE dwar il-verifika tas-subsistema ta' l-infrastruttura bħala parti mill-fajl tekniku deskritt fl-Anness V mad-Direttiva 96/48/KE, sabiex jiksbu l-awtrozzazzjoni għad-dħul fis-servizz mill-Istat Membru. 4.3. IT-TWETTIQ SPEĊIFIKAT TAX-XOGĦOL Il-ħtiġiet li jridu jiġu sodisfatti mill-elementi li jikkaratterizzaw l-interfaces tas-subsistema ta' l-infrastruttura jridu jaqblu mal-livelli tat-twettiq speċifiku tax-xogħol għal kul waħda mill-kategoriji li ġejjin tal-linji tas-sistema trans-Ewropea tal-ferroviji ta' veloċità qawwija, kif rilevanti: - il-linji mibnija apposta għall-veloċità qawwija, - il-linji miżjuda l-grad apposta għall-veloċità qawwija, - il-linji b'karatteristiċi speċjali, miżjuda fil-grad għall-veloċità qawwija. Fil-każ tas-subsistema ta' l-infrastruttura, dawn il-livelli tat-twettiq tax-xogħol huma deskritti fil-paragrafi li ġejjin, flimkin ma' kull kondizzjoni partkolari li tista' tiġi permessa f'kull każ għall-parametri u l-interfaces interessati. Il-livelli kollha tat-twettiq tax-xogħol u l-ispeċifikazzjonijiet kollha tat-TSI preżenti huma mogħtija għal-linji mibnija bil-qies standard Ewropew tal-binarji, kif iddefinit fil-Punt 4.1.3 għal-linji inter-operabbli. Il-linji mibnija fuq valur ieħor tal-qies standard tal-binarji huma deskritti, skond il-każijiet speċifiċi, fl-Punt 7.3. Dawn il-livelli tat-twettiq tax-xogħol huma deskritti għas-subsistema taħt il-kondizzjonijiet normali tas-servizz, u għall-istati li jirriżultaw mill-ħidmiet ta' manutenzjoni. Il-konsegwenzi, jekk ikun hemm minnhom, tat-tlestija tax-xogħlijiet ta' modifika, jew ta' manutezjoni tqila, li jistgħu jeħtieġu eċċezzjonijiet temporanji safejn u sakemm jirrigwarda t-twettiq tax-xogħol tas-subsistema, huma ttrattati fil-Punt 4.2.3.2.3. Il-livelli speċifikati tat-twettiq tax-xogħol għal-linji li jirrappreżentaw każijiet speċifiċi huma ddefdiniti fil-Punt 7.3. 4.3.1. Il-linji mibnija apposta għall-veloċità qawwija Sabiex isir l-aħjar użu tat-twettiq tax-xogħol tas-settijiet tat-treni inter-opeabbli, il-linji tas-sistema trans-Ewropea tal-ferroviji ta' veloċità qawwija mibnija apposta għall-veloċità qawwija għandhom ikunu ddisinjati għalbiex jippermettu l-passaġġ tat-treni ta' tul ta' 400 metru u tagħbija massima ta' 1000 tunnellata metrika b'veloċità ta' iktar minn 250 km fis-siegħa jew egwali għaliha, kapaċi li jidħlu fil-qies ta' bejn il-binarji ta' l-infrastruttura ddefinita fil-Punt 4.1.1 hawn fuq. Il-parametri u l-elementi speċifikati fil-Punti 4.1 u 4.3.3 jippermettu l-bini ta' infrastruttura li fuqha jistgħu jiġu permessi veloċitajiet ta' sa 300 km fis-siegħa, sakemm jitwettqu l-kondizzjonijiet iddikjarati f'din is-sezzjoni. Skond l-Anness I mad-Diretiva 96/48/KE, il-veloċità tas-settijiet tat-treni inter-operabli tista' tiġi miżjuda għal iktar minn 300 km fis-siegħa, bil-kondizzjonijiet meħtieġa għal dan it-twettiq tax-xogħol ikunu pprovvduti fl-istadju tad-disinn tal-parametri u l-interfaces interessati. meta dawn jinvolvu xi modifiki li jkollhom x'jaqsmu mal-veloċità tal-ġiri. Il-livelli tat-twettiq tax-xogħol tat-treni ta' veloċità qawwija jistgħu jittejbu wkoll billi jiġu adottati sistemi speċifiċi, bħalma hi l-inklinazzjoni tal- body tal-vettura. Jistgħu jiġu permessi kondizzjonijiet speċjali għall-mixi ta' dawn it-treni, sakemm dawn ma jinvolvux restrizzjonijiet għat-treni ta' veloċità qawwija mhux imgħammra bl-inklinazzjoni. Fil-każijiet li ġejjin jistgħu jiġu adottati ħtiġiet differenti minn dawk deskritti għal-livelli bażiċi tat-twettiq tax-xogħol, kif speċifikat hawn taħt għal kull parametru jew element interessati: - jekk, fuq ċerti sezzjonijiet tal-linji ta' veloċità qawwija meta għal raġunijiet tekniċi ma tistax tinkiseb il-veloċità massima prevista għas-settijiet tat-treni inter-operabbli, jiġu adottati livelli iktar baxxi tat-twettiq tax-xogħol fejn jirrigwarda l-veloċità massima tal-linja. - jekk, b'riżultat ta' l-adozzjoni ta' karatteristiċi partikolari tal-kostruzzjoni tas-subsistema li jiksbu l-istess livell ta' twettiq tax-xogħol, jistgħu jiġu adottati ħtiġiet speċifiċi għal ċerti parametri jew interfaces, - jekk, sabiex jiġi permess li jimxu t-treni ta' veloċità qawwja ta' twettiq ogħla tax-xogħol, per eżempju b'veloċitajiet li jaqbżu t-300 km fis-siegħa, ikun meħtieġ li jsiru konċessjonijiet speċjali lil dawn it-treni li jaffettwaw ċerti parametri jew interfaces; l-adozzjoni ta' dawn il-konċessjonijiet għandha tkun subordinata f'dan il-każ għaż-żamma tal-kondizzjonjiet li japplikaw għal treni oħra ta' veloċità qawwija ddefiniti fil-Punti 4.1 u 4.3.3. Dawn il-ħtiġiet li jiddifferixxu minn dawk meħtieġa għalbiex jinkisbu l-livelli bażiċi tat-twettiq tax-xogħol tan-network tal-ferroviji għandhom jiġu applikati għal kull parametru jew interface rilevanti f'manjiera uniformi fuq kull sezzjoni tal-linja ta' veloċità qawwija li trid tinbena jew tkun qiegħda tiġi ppjanata. Barra minn hekk, l-applikazzjoni ta' dawn id-disposizzjonijiet għandhom jiġu ddikjarati fir-"Reġistru ta' l-Infrastruttura", li jibni l-karatteristiċi tal-linji kollha tas-sistema trans-Ewropea tal-ferroviji ta' veloċità qawwija. Dawn il-ħtiġiet speċjali skond kif jirrelataw mal-parametri u l-interfaces varji interessati huma deskritti fil-Punt 4.3.3. 4.3.2. Il-linji miżjuda fil-grad apposta għall-veloċità qawwija, Il-linji tas-sistema trans-Ewropea tal-ferroviji miżjuda fil-grad apposta għall-veloċità qawwija huma ddisinjati għalbiex jippermettu settijiet tat-treni ta' 400 m fit-tul u li jiżnu sa iktar minn 1000 tunnellata metrika li jimxu b'veloċitajiet taħt il-250 km fis-siegħa. Fuq dawn il-linji, ma jistgħux jiġu sfruttati l-livelli tat-twettiq tax-xogħol tas-settijiet tat-treni inter-operabbli ddisinjati apposta għall-veloċitàa qawwija. Il-parametri u l-elementi speċifikati sabiex jinkisbu dawn il-livelli ta' twettiq tax-xogħol tan-network tal-ferroviji jservu biex jibnu l-infrastruttura li tippermetti veloċitàjet qawwija taħt il-250 km fis-siegħa. Kondizzjonijiet dfferenti minn dawk deskritti għal dawn il-livelli bażiċi ta' twettiq tax-xogħol huma speċifikati fis-subsezzjoni li ġejja, għal kull parametru jew interface interessati u jistgħu jintużaw fuq il-linji eżistenti miżjuda fil-grad għall-veloċità qawwija li fuqhom il-veloċità tal-ġiri tas-settijiet tat-treni inter-operabbli tkun inqas mill-veloċità massima tad-disinn - jiġu adottati livelli iktar baxxi tat-twettiq tx-xogħol skond kif jinteressa l-veloċità massima tal-linja. It-twettiq tax-xogħol tat-treni ta' veloċità qawwija, madankollu, jista' jittejjeb billi jiġu adottati s-sistemi ta'skop speċjali, bħalma hi l-inklinazzjoni tal-body, u jistgħu jiġu permessi kondizzjonijiet speċjali għall-mixi tat-treni hekk imgħammra fuq linji miżjuda fil-grad, sakemm dawn ma jirriżultawx f'li jiġu miġrura restrizzjonijiet fuq l-istess linji mit-treni ta' veloċità qawwija mhux imgħammra hekk. Kull applikazzjoni ta' dawn id-disposizzjonijiet trid tiġi ppubblikata fir-"Reġistru ta' l-Infrastruttura", li jibni l-karatteristiċi tal-linji kollha tan-network trans-Ewropew tal-ferroviji ta' veloċità qawwija. Il-kondizzjonijiet speċjali huma deskritti fil-Punt 4.3.3. taħt l-elementi rilevanti. 4.3.3. L-ispeċifikazzjonijiet li japplikaw għall-elementi sabiex jinkisbu l-livelli maħsuba tat-twettiq tax-xogħol Il-paragrafi li ġejjin jiddikjaraw, għall kull element u kull parametru, il-ħtiġiet li jridu jintlaħqu għalbiex jinkisbu l-livelli tat-twettiq tax-xogħol speċifikati għal kull kategorija ta'